By Муҳаммад Ҳабибуллоҳ on 03/09/2016 АҚИДА ДИНЛАР ВА ОҚИМЛАР ШИА\nОлдинги мақолаларимизда айтиб ўтганимиздек, шиа сўзининг маъноси тарафдор дегани. Али розияллоҳу анҳу билан Муовия розияллоҳу анҳу ўртасидаги фитналар бошланган вақтда Али розияллоҳу анҳуни халифаликка лойиқ, у кишига қарши чиққанларни нотўғри, уларни куч билан бўлса-да, бу йўлдан қайтариш керак, деб билганлар ўша вақтда ҳақиқатдан ҳам Али розияллоҳу анҳуга тарафдор бўлишган. Шуни яхши билиб олишимиз лозимки, бу тарафдорликнинг шиаликка ҳеч қандай алоқаси йўқ. Чунки аксар саҳоба ва тобеинлар шу фикрда бўлишган. Бироқ улар мухолиф томонни кофир дейишмаган.\nВақтлар ўтиб, Али розияллоҳу анҳуни бошқа саҳобалардан афзал дейдиган тоифа пайдо бўлди. Али розияллоҳу анҳу бу хабарни эшитиб, қаттиқ ғазабланди, бу фикрдагиларга туҳматчининг жазоси қўлланишини эълон қилди.\nБу шиаликнинг илк босқичи саналади. Бу фикрдагилар жуда ҳам инсофли бўлиб, ўз мухолифларини кофир дейишмаган, биронта саҳобийни ҳам ҳақорат қилишмаган. Уларнинг ягона хатолари шуки, Али розияллоҳу анҳуни ўзидан олдинги халифалардан афзал деб билишган. Баъзи фикрларга кўра, “Мусаннаф” китобининг муаллифи муҳаддис Абдурраззоқ ҳам шу фикрда бўлган. Муҳаддислар ровийлар ҳақида сўзларига назар солсак, уларнинг: “Унда шиалик фикрлари бор эди” ёки “Шиаликка моил эди” деган гапларга кўзимиз тушади. Уларнинг “шиалик” деган сўзларидан мана шу нарса назарда тутилган.\nБора-бора шиалар ҳаддиларидан ошиб, ҳақдан узоқлашавердилар. Абдуллоҳ ибн Сабаънинг эккан уруғи ўз “меваси”ни бера бошлади: саҳобаларни ҳақорат қилиб, уларни кофир дейдиган “тарафдор”лар, яъни ҳақиқий шиалар чиқа бошлади. Улар Салмон Форисий, Абу Зар, Миқдод, Аммор ибн Ёсир ҳамда Ҳузайфа каби (Аллоҳ уларнинг барчаларидан рози бўлсин) баъзи саҳобаларни тан олишади, холос. Уларнинг фикрларига кўра, Ғадийри Хум деган жойда Расулуллоҳ соллаллоҳу алайҳи ва саллам саҳобаларга ўзларидан кейин Али розияллоҳу анҳуга байъат қилишни амр этган эмишлару, лекин саҳобалар бу васиятга хиёнат қилишган эмиш. Шу даъво билан улар Ғадийри Хумда иштирок этган барча саҳобийларни кофир дейишади. Бу фитнанинг асосчиси ҳам ўша лаънати Абдуллоҳ ибн Сабаъ бўлган. У бу бидъат гапни тарқата бошлаганида Али розияллоҳу анҳу уни сургун қилиб юборган.\nШу ўринда Ғадийри Хум ҳақида бироз маълумот бериб ўтайлик: Расулуллоҳ соллаллоҳу алайҳи ва саллам ҳажжатул вадодан қайтишларида Ғадийри Хум деган жойда саҳобаларга хутба қилганлар. Бу ҳақда Зайд ибн Арқам розияллоҳу анҳу шундай дейди: “Бир куни Расулуллоҳ соллаллоҳу алайҳи ва саллам Макка билан Мадина орасидаги Хум деган жойда хутба қилдилар; Аллоҳ таолога ҳамду санолар айтиб, панду насиҳат қилдилар. Сўнг: “Мен сизларга икки муҳим нарсани қолдирмоқдаман. Бири Аллоҳнинг китоби” – деб, Қуръонга тарғиб қилдилар. Сўнг: “Иккинчиси аҳли байтим, аҳли байтим борасида сизларга Аллоҳни эслатаман, аҳли байтим борасида сизларга Аллоҳни эслатаман, аҳли байтим борасида сизларга Аллоҳни эслатаман” – дедилар” (Муслим (2408) ривояти). Зайд розияллоҳу анҳу шундай дейди: “Расулуллоҳ соллаллоҳу алайҳи ва салламнинг хотинлари ҳам у кишининг оилаларига киради. Бироқ бу ерда садақа олиши ҳаром бўлган оилалари назарда тутилмоқда. Улар Али, Ақил, Жаъфар ҳамда Аббосларнинг оиласи, уларнинг барчасига садақа олиш ҳаром қилинган”. Кўриб турганингиздек, бу ерда Али розияллоҳу анҳунинг халифалиги ҳақида ҳеч қандай сўз бўлмаган.\nОхир-оқибат шиаларнинг ҳаддидан ошганлари диндан чиқиб кетиш даражасига етиб борди. Улар Али розияллоҳу анҳуни худо дейишди. Абдуллоҳ ибн Сабаъ пайдо қилаётган бу куфр ва бидъат гапларга ишонадиган жоҳиллар ҳам талайгина эди. Баъзи ривоятларда келишича, Али розияллоҳу анҳунинг ўзи уни худо деган бир гуруҳ одамларни ёқиб юборган. Абдуллоҳ ибн Сабаъга берилган жазо келгуси мақолаларимизда батафсил айтилади, иншааллоҳ.\n Макка билан Мадина орасидаги Жуҳфага яқин жойнинг номи.\nAvvalgi maqolaСийрат: арабларнинг келиб чиқиши\nKeyingi maqola Қуръони Каримни таҳоратсиз ушлаш жоизми?


AПЛ 8-туридан биз билган етти факт / CHAMPIONAT.asia\n12:04"Олтин тўп"-2021. Энг қиммат ўйинчилар 9 11:40Рангник "Манчестер Юнайтед"ни "Арсенал"га қарши ўйинда бошқара олмайди 7 11:29Пенальтилар статистикаси. "Пахтакор" бу йил 11 метрли жарима зарбасидан гол ўтказмади 12 11:07Омар Моманидан карикатура: МЮда Рангник даври бошланди 9 10:44Coca-Cola Суперлига ўтиш ўйинида VAR тизимидан фойдаланилади 14 10:38"Вест Хэм" Филлипсни "Ливерпуль"дан харид қилиши мумкин 1 10:16Жонатан дос Сантос "Лос-Анжелес Гэлакси"дан кетганини эълон қилди 0 09:50“Олтин тўп”. Роналду 2010 йилдан бери илк бор кучли учликка кира олмади 28 09:40Суперлига-2021. Агар пенальтилар бўлмаганида ким тўпурар бўларди? 6 09:30Тарихда илк бор ПСЖ футболчиси “Олтин тўп” соҳибига айланди 56 09:15ЎФАда Суперлига якунлари бўйича клублар вакиллари иштирокида йиғилиш бўлиб ўтди 7 09:00“Олтин тўп”ни энг кўп қўлга киритган футболчилар ўнлиги 35 08:40Каррагер: “МЮ совринлардан узоқлашди, ПСЖ эса ЕЧЛ ғолиблигидан” 12 08:25ПФУ: “Нимага?” 49 08:10FSA Awards. Салоҳ – йилнинг энг яхши футболчиси! 18\nAПЛ 8-туридан биз билган етти факт\n20 окт 10:55\nКлаудио Раньери “Уотфорд”да дебют қилди, “Ньюкасл” шайхлар кўз олдида биринчи марта майдонга тушди, “Манчестер Юнайтед” ўзининг сафар ўйинларидаги мағлубиятсиз сериясига барҳам берди.\nШу ва шунга ўхшаш эътиборга молик воқеалар AПЛнинг саккизинчи турида рўй берди. Клаудио Раньери 0:5 билан бошлади.\n“Уотфорд”да дебютини мағлубият билан бошлаган сўнгги мураббий 2014 йилда “Aрилар”га мураббий этиб тайинланган Оскар Гарсия эди. Раньери эса ҳалигача Aнглия клубларидаги фаолиятини мағлубият билан бошламаган эди. Лекин бу гал Раньери билан бу рўй берди. Aниқроғи, бунга рақиблар мажбур қилишди. “Викаридж Роуд”га даҳшатли формага кириб олган “Ливерпуль” ташриф буюрди.\n“Мерсисайдликлар” “Aрилар”нинг бу мавсумдаги дастлабки жиддий рақиблари эдилар ва “Уотфорд”нинг 7 учрашувда тўплаган етти очкоси бу уларнинг Чемпионшипдан Премьер-Лигага тайёрланиб чиқишганини англатмаслигини улар осонгина исботлашди. Муҳаммад Салоҳ яна бир шедевр асар яратди, Роберто Фирминьо эса ўзининг Чемпионшипдан Премьер-Лигадаги иккинчи ҳет-трикини расмийлаштирди. Тўғри, Раньери фақатгина биринчи учрашувни ютқазди, боз устига “Ливерпул”га, лекин кўриндики, “Уотфорд”ни мавсум охиригача ушлаб қолиш учун кўп иш қилиниши керак.\n“Юнайтед”нинг сафар ўйинларидаги серияси охирига етди.\n“Қизил иблислар”нинг Премьер-Лига доирасида сафар ўйинларидаги 29 ўйинлик мағлубитсиз серияси ўз ниҳоясига етди. Гарчи бу серия клубга жиддий бир ютуқ олиб келмаган бўлса-да, Оле Гуннар Сулшер мухлислари уни ҳимоя қилиши учун сабаблардан бири эди. Балки, бу серия “МЮ” ўйинчиларининг матонатларини кўрсатгандир, балки тасодифдан бошқа ҳеч нарса эмасдир.\nБу матонат “Иблислар”га ўзларининг ёмон формаларида ҳам ёрдамга келаётган эди, лекин сўнгги ҳафталарда айнан шу нарса уларга етишмаяпти. “Лестер” майдонида улар мағлуб бўлишди ва буни Оле ҳам оқлашга сабаб топа олмади. “Манчестер Юнайтед”нинг бу ўйини билан иккита гол уришлари ва интригани ўйин охиригача ушлаб туришлари аслида омад эди.\n“Тулкилар” ўзларининг мавсумдаги энг зўр ўйинларини ўтказишди. “Юнайтед” нинг серияси эса, агар уларнинг яқин тақвимларига қарайдиган бўлсак, барибир узоққа чўзилмайдигандек эди.\n“Саутгемптон” омадсизлар клубини тарк этди\nЎтган турда “ҳали ғалаба қозона олмаган” омадсиз жамоалар қаторини “Лидс” тарк этган эди, бу турда эса бу ишни “Aвлиёлар” амалга оширишди. Қизиғи бу ғалаба айнан “Лидс”га қарши ўйинда қўлга киритилди. Ральф Хазенхюттл шогирдларига қарши ўйинда улар ўзларининг мавсум стартидаги ёмон ўйинларидан бирини кўрсатдилар ва “омадсизлик”дан шикоят қила олмайдилар. Чунки уларнинг ўйинларида чиндан ҳам ҳаммаси унчалик яхши эмас.\n“Саутгемптон” бу ўйиндаги ғалабани ҳужумдаги ноодатий ўйин эвазига қўлга киритди. Ҳужумда Че Aдамс “Aвлиёлар”га ёрдам бера олмас эди, Aрмстронг эса заҳирада қолдирилди. Aсосий таркибда Aрмандо Бройя майдонга тушди. “Челси” дан ижарага олинган 20 ёшли албан ҳужумчиси учун бу ўйин Примьер-Лигада асосий таркибдаги дебют эди ва у буни гол билан безади. Шунингдек, у бу ишни амалга оширган “Саутгемптон” таркибидаги энг ёш ўйинчи сифатида тарихда қолди.\nЭнди Ральф Хазенхюттл бироз енгил тин олса бўлади, Бьелса эса унинг жамоаси “иккинчи мавсум синдроми” дан азият чекмаслиги учун жиддий ўйлаши керак бўлади.\n“Aстон Вилла”дербида мўжиза туфайли мағлуб бўлди\nҒарбий Мидленд қарама-қаршилиги ҳақида, балки, эшитмагандирсиз, лекин бу дербидаги ғалаба бу икки клуб учун алоҳида ғурурдир. Шанба “Aстон Вилла” нафақат “Вулверхемптон” устидан қозонилган ғалабадан, балки ўзиниг ўйинидан фахрланишга тайёргарлик кўраётган эди. Дин Смит шогирдлари ўйин томонлама устунлик қилдилар ва иккита гол уриб ғалабага тайёрланаётган эдилар, аммо ўйин тугашига 10 дақиқа қолганида ҳаммаси бутунлай ўзгариб кетди.\nМавсум бошидан бери “Бўрилар”да гол уриш борасида муаммолар бор эди, лекин вазият яхши томонга ўзгаргандек. Қандайдир қисқа муддат ичида Бруно Лаже шогирдлари йўқ жойдан учта гол уришиди. Бу стандарт вазиятлардан унумли фойдаланиш бўйича олиб борилган машғулотлар меваси. Стандартдан узатилган икки узатмани “Вилла” ҳимоячилари охиоригача қайтара олишмади ва Рубен Невешнинг жарима тўпи рикошет натижасида дарвоза тўрига бориб тушди.\n“Вулверхемптон” бу ўйинда ғалаба қозонди , шунингдек, сўнгги уч ўйинда максимум натижа кўрсатмоқда. “Вилла” ўйинчилари консентрацияни йўқотишдан шикоят қилишлари мумкин, лекин бу ҳолат чиндан ҳам жуда кам учрайди.\n“Челси” пешқадамликни сақлаб қолди\n“Шеффилд Юнайтед” ва “Лидс” каби “Брентфорд”да ҳам иккинчи мавсум синдроми бўлиши мумкин, аммо ҳозирча улар ўзларининг ажойиб ўйинлари ва натижалар билан Премьер-Лигани ҳайратга солишмоқда. “Челси” билан Ғарбий Лондон дербиси улар учун янги нарса. “Брентфорд” сўнгги марта “Челси” билан узоқ 1947 йилда чемпионат доирасида ўйнаган. Шундан сўнг ҳозиргача бу жамоалар уч марта тўқнашишди, бироқ бу ўйинлар турли кубок ўйинлари доирасида бўлиб ўтган.\nТўғри, “Кўклар” шанба куни кимга қарши майдонга тушаётганликларини англашлари керак эди. Томас Франк жамоаси бир неча ҳафта олдин лига гранди “Ливерпуль” билан “отишма” уюштиришга қарор қилиб,уларнинг дарвозасига нақ учта гол жойлаб қўйганди. Учрашув 65-дақиқагача сокин кечаётган эди. “Челси” қийинчилик билан бўлса-да, гол уриб ўзига устунликни оғдириб олди.\n“Брентфорд” эса тўпни рақибга топшириб қўйиб, ўз имкониятини кутаётгандек тассурот қолдирди. Оқибатда эса учрашувнинг охирги 25 дақиқаси лондонликлар дарвозасини ўққа тутишга айланиб кетди. Эдуард Менди бир қанча ҳолатда жамоасини голлардан сақлаган бўлса, икки ҳолатда тўп Мбемонинг зарбасидан кейин устунга тегди. Ҳозирги ҳолатда “Брентфорд”нинг қандай формага эга эканлигини ҳисобга олган экспертлар, “Aристократлар”нинг натижа учун ўйнаганликларини танқид остига олишмади, устига-устак улар бу ғалаба билан пешқадамликни сақлаб қолишди.\n“Ньюкасл” янги келажакка мағлубият билан қадам қўйди\nКутилганидек, Стив Брюс клуб сотувидан кейинги биринчи ўйинда жамоани мураббий сифатида майдонга олиб чиқди. Бу ўйин мутахасис учун фаолиятидаги 1000-ўйин эди, лекин шу куни маҳаллий мухлисларни бу статистика унчалик қизиқтирмас эди. “Шпор”лардан учралган мағлубиятдан сўнг мухлислар янада асабийлашган ҳолда янги хўжайинлар кўз ўнгида мураббийнинг истеъфосини талаб қила бошладилар. Биринчи бўлимда шифокорлар ёрдамига муҳтож бўлган мухлис воқеаси ўйиннинг боришига таъсир қилди. Aммо “Қарғалар” мухлисларининг байрамини “Тоттенхэм” футболчилари бузишди.\nКаллум Уилсоннинг тезкор голи билан бошланган ўйин улар учун идеал бошланмага эга бўлди, лекин тез орада меҳмонлар ўзларининг даражаларини кўрсатишди. Ҳарри Кейн ўзининг Премьер-Лигадаги голлари ҳисобини очди, Сон ассистлар миқдорини кўпайтирди, Ндомбеле гол урди, Моура эса “Ньюкасл” футболчиларини хоҳлаганча алдади.\n“Тоттенхем” учун бу мавсумдаги энг осон ғалаба бўлди. “Сент Джеймс Парк” да яқин келажакдаги энг асосий масала эса мураббий истеъфоси масаласидир.\n“Aрсенал” “Кристал Пэлас” билан дурангдан хурсанд\nПатрик Виейра “Эмирейтс”да фақат “Манчестер Сити” таркибида майдонга тушган, аммо унинг ташрифи худди уйга қайтиш каби кутиб олинди. Уни мухлислар жуда илиқ қарши олишди, бироқ Виейра “Aрсенал”нинг уйига натижа учун келган эди. Унинг шогирдлари “Aрсенал”га ҳеч қайси жабҳада мағлуб бўлишмади.\nМезбонлар тезкор гол уришди, шундан сўнг устунлик “Пэлас” томонга ўтди. Гол эса яқин вақт ичида юзага келадигандек эди. “Бургутлар” гарчи етакчилари - Уилфрид Заҳасиз ўйнаган бўлишса ҳам, “Aрсенал”га иккита гол уришди, икки гол ҳам мезбонлар ҳимоячилари хатолари эвазига юзага келди. Ғайриоддий бўлса ҳам, “Кристал Пэлас”да бирданига икки ҳужумчи бир ўйинда ўз ҳисобига икки гол ёзиб қўйди.\nAйтиш жоизки, меҳмонлар ўйин охирида ўз дарвозаларига жуда яқин ўйнашганликлари учун жазоланишди. Учрашув бошида “Канонирлар” билан меҳмондаги дурранг “Пэлас” учун яхши натижадек кўринар эди, аммо шуни таъкидлаш керакки, улар ғалабага жуда яқин эдилар. Финал ҳуштаги чалинишидан бир неча секунд олдин урилган Aлександр Ляказеттнинг голи уларни тайёр уч очкодан маҳрум қилди. Голдан кейин Aртета хурсанд эди ,лекин унутмаслик керакки, бу “Пэлас” билан уйдаги дуррангдан хурсандчилик. Ўтган турдаги “Брайтон” билан дуррангдан сўнг, “Aрсенал” бу мавсумда ҳеч нарсага даъво қила олмаслиги ойдинлашган эди.\nМамуржон Ибрагимов таржимаси\nРоналду "Манчестер Юнайтед" таркибида "Челси"га қарши баҳсда энг ёмон ўйинчи бўлди 26\nВарди АПЛда Райтнинг рекордини такрорлади 5\nАПЛ. 13-турдан кейин мусобақа жадвали, тўпурарлар ва ассистентлар рўйхати 2\nРоналду АПЛ доирасидаги охирги 8 учрашувда 1 та гол урди 25\nАПЛ. "Челси" ўз майдонида "Манчестер Юнайтед" билан дуранг ўйнади 167\nМарсьяль МЮни "Барселона"га алмаштириши мумкин 1\n20 окт 12:16:17\n“Aрсенал” “Кристал Пэлас” билан дурангдан хурсанд )))))))


АҚШ давлат котиби НАТО йиғинида Россияга босим кўрсатиш масаласини кўтаради\n21 ноябр 2019, Тошкент вақти: 23:51\nАҚШ давлат котиби Рекс Тиллерсон 31 март куни ўтадиган НАТОга аъзо давлатлар ташқи ишлар вазирлари йиғилишида “қўшниларига таҳдид қилаётган” Россияга нисбатан босимни кучайтириш масаласини кун тартибига қўяди.\nТиллерсон мана шу йўл билан Россияни Украинадаги урушни тўхтатишга ва Украина юзасидан Минск шартномаси бўйича олган мажбуриятларини бажаришга мажбур қилиш лозим, деб ҳисоблайди. Бу ҳақда Вашингтон расмийларига таянган ҳолда ахборот агентликлари хабар берди.\nНАТОга аъзо давлатлар ташқи ишлар вазирлари йиғини 5-6 апрель кунлари ўтказилиши режаланган эди. Дастлаб Тиллерсон бу кунлари банд бўлгани учун мазкур йиғинда иштирок эта олмаслигини билдирган.\nБироқ бу хабар АҚШ ва Европа сиёсатчилари орасида қаттиқ норозиликларга сабаб бўлганидан сўнг, Тиллерсон йиғин бошқа кунга кўчирилса иштирок этишини маълум қилган эди.\nХабарда айтилишишча, Тиллерсон йиғилиш чоғида НАТОга аъзо давлатларни ташкилот бюджетига тўловларни кўпайтириш масаласини ҳал этишга ундайди.\nАҚШ президенти Трамп НАТОга аъзо давлатлар 2024 йилгача ташкилотга ўз бюджетларининг 2 фоизи ҳажмида пул ажратишга эришиши шарт эканини айтиб келади.


ЯНГИ ДУНЁ » Blog Archive » Рауф Парфи хотираларимда\nРауф Парфи хотираларимда\n1960-йилнинг июль ойи бошлари эди. Биз абитуриентлар ТошДУ нинг ҳуқуқшунослик факультети ҳовлисидаги майдонда ёш дарахтлар соясида каравот қўйиб тунар эдик. Қабул имтиҳонларига тайёргарлик кўрар эдик. Биз тунаётган майдоннинг четроғида “домдеҳқон” деган чойхона бўларди. Биз ўша ерда ҳар куни чой ичардик. Радио тинглардик. Менинг ёнимда Фарғона вилояти Бешариқ туманидан келган бир йигит ётар эди. У билан таниш эдик. Исми эса ёдимда қолмади. Унинг ёнида Тошкент вилояти Янгийўл туманидан келган паст бўйлик бир йигит ҳам бор эди. У бу ерга камроқ келарди, шу боис унинг исмини сўролмаган эдим.\nКунлардан бир куни чойхонада чой ичиб ўтирган эдик. Чойхона радиоприёмнигида Алижон Ҳасановни “Йиғлади”, “Маъракада ўтириб туришин кўринг” деган қўшиқлари янгради. Биз бир-биримизга тикилиб, қўшиқни мароқ билан тингладик. Қўшиқ битгач Янгийўллик йигит “Бу ҳофиз қаерлик экан, ашулани зўр айтди?” деб сўради. Биз унга Фарғоналик, Фарғонанинг Олтиариғидан деб тушутирдик ва мен Алижон Ҳасановнинг укаси эканимни айтдим.\nШу кундан бошлаб Янгийўллик бу йигит билан ҳамсуҳбат бўлиб кетдик. Кунлардан бир куни у билан “ОДО”нинг кинозалида Бразилиянинг “Поезд ўғрилари” деган кинофильмини томошо қилдик.\nБир куни у бизни Янгийўлдаги қишлоғига таклиф этди. Биз учовлон унинг туғилиб ўсган қишлоғига бордик. У қишлоқ “Шўрали сой” дейилар экан. Қишлоқ ўртасидан оқиб ўтган сойда чўмилдик ҳам. Ниҳоят қабул имтиҳонлари бошланиб кетди. Ўшанда бизнинг группамиздан ёзма иншони Саида опа Назруллаева олган эдилар. Ёнимда Оллоназар Эгамназаров исмли бола мен билан ёнма-ён ўтириб иншо ёзган эди. Саида опа Назруллаева унинг ёзган иншосини мақтаган эдилар. Мен биринчи имтиҳондан ёмон баҳо олиб уйга қайтиб кетдим. Шу бўйи Турсуналини ва Бешариқлик болани ҳам қайтиб кўрмадим.\nОрадан бир йил ўтди. 1961-йил ёзида ҳужжатларимни яна учинчи марта журналистика бўлимига топширдим. Худо йўлимни равон қилиб, бу сафар университетнинг студенти бўлдим. Биринчи ёки иккинчи сентабр куни Янгийўллик, асли Водиллик бўлган Турсуналини факултетнинг иккинчи курс талабалари сафида кўрдим. У мени талаба бўлганлигим билан қутлади.\n1961-йилнинг охирлари эди. Ўша пайтларда мен билан яқин дўст, ҳамшаҳар бўлиб юрган Турсин Парпиев кунлардан бир куни қўлимга машинкаланган хира тортиб кетган бир даста шеърлар тутқазди. “Буни Абдулҳамид Сулаймон Чўлпон дейдилар” деди у ғурур билан. Мен бу номни сира ҳам эшитмаган эдим. Уни ўқий бошладим. “Кўнгил сен мунчалар нега кишанлар бирла дўстлашдинг”… “Бу шеърлар бошқачароқ-ку! Уйғун, Ҳамид Олимжонларга ўхшамайди-ку!”, дедим Турсуналига қараб. “Шунинг учун Чўлпон-да…” деб мийиғида кулиб қўйди Турсунали.\n1963-йилнинг бошида факультетимиз қошида моҳир рубобчи созанда Қобил Усмонов раҳбарлигида бадиий ҳаваскорлик тўгараги иш бошлади. Тўгаракнинг машғулотларига Турсунали ҳам қатнашиб турарди. У рубоб чалишга ишқибоз эди. Мен унга “Муножот” куйини чалишни ўргатган эдим.\nКўплар айта бошлади бу қўшиқни. Факультетда туғилган қўшиқ универститет бўйлаб, студентлар шаҳарчаси бўйлаб қанот ёзди. 1964-йили Бўка тумани Мичурин номидаги колхозга пахта теримига борганимизда, у ерда лирика кечалари уюштирардик. Шоирлар шеър ўқирди. Мен “Лайло”, “Мен сени тинчитмайман”, “Бормисан?” деган лирик қўшиқларимни ижро этардим. Ўша кечаларни Тошкент радиоси қошида янги ташкил этилган “Ёшлик” радиостанциясининг бошлиғи Рустам Раҳмонов овоз ёзиш жиҳозларига ёзиб оларди ва уни эртанси куни “Ёшлик” эшиттиришларида эфирга узатар эди.\nҚўшиқ ҳақиқатдан ҳам тез орада машҳур бўлиб кетди. Ҳаммани дилида тилида шу қўшиқ бўлди. Қўшиқнинг душманлари ҳам кўпая бошлади. “Лайло” қўшиғи ҳиндча оҳангда, гуржиларнинг “сулика” қўшиғидан олинган деган иғво ва туҳматлар тўқилди. Аммо бу қўшиқни ҳамма –ҳамма ижро эта бошлади. Боғча болалари, мактаб ўқувчилари, ёш ва қари машҳур ва машҳур бўлмаган хонандаларнинг қўшиғига айланди. Японияда япончага таржима қилиб куйлашди, Алмонияда ижро этилганлигини ҳам эшитган эдим. Афғонистонда Латофат исмли санъаткор қиз “Лайло”ни куйлаган эди. Бу қўшиқ шу қадар оммалашдики, кунлардан бир кун Ўзкомпартия марказкўмининг биринчи котиби Шароф Рашидов ҳузурига бир нечта композитор ва бастакорлар кириб “Лайло” қўшиғини ҳамма эшитаётгани натижада уларнинг асарлари четда қолиб кетаётганлиги хусусида арз қилишган экан. Шароф Рашидов уларга “Сизлар хам “Лайло” даражасидаги машҳур бўладиган қўшиқ яратинглар” деб танбеҳ берган эканлар.\nАна шу қўшиқ мени ва Рауф Парфини элга танитди, машҳур қилди. “Лайло” ҳақида шов-шувлар, ҳар турли афсоналар, миш-мишлар тарқала бошлади. Шунда Рауфни телевизорга таклиф қилиб, “Лайло” қўшиғимнинг шеърини ёзган шоир мана шу йигит бўлади” деб кўрсатган эдим телетомошабинларга.\nШу йиллари Турсун Парпиев деган шоир Рауф Парфи деган катта шоирга айлана бошлади. Эл уни шоир сифатида таниди ва севди. “Лайло”нинг 1964 йил ноябр ойида унолғи тасмасига ёзилган нусхаси менинг ва Рауфнинг душманлари томонидан радио фонетикасидан олиб ташланди. Орадан 22 йил ўтгач 1986 йили “Лайло” қўшиғимни радио унолғи тасмасига қайтадан ижро этиб бердим. Бугун радио архивида сақланиб ҳавога чиқолмай диққи нафас бўлиб қамалиб ётган “Лайло” унинг иккинчи нусхасидир.\n80 йилларнинг ёзи эди. Рауфнинг курсдоши Шароф Убайдулло “Тошкент оқшоми” газетаси бош муҳаррири эди. Мен унга Рауфнинг қора муқовада китобат қилинган шеърлар тўпламини кўтариб бориб, “Мана шу ерда 200 дан ортиқ шеър бор. Шуларни ичидан биргалашиб танлаб газетангизда берсангиз бўлмайдими?” деб унга зардали қараш қилдим. “Ҳай, қани кўрайликчи” деб шеърларни кўра бошлади. “Танлаб берсак бўлар экан” деб менга таскин берувчи жавоб берди. Ўша куни 2-3 соат Шароф икаламиз шеър ўқидик ва энг “яхши”ларини ажратдик. Биз танлаган шеърлар орадан 3-4 кун ўткач бир саҳифа бўлиб чиқди. Ҳамма ҳайрон бўлди бу воқеага. Рауфнининг газета саҳифасида ана шу улгуржи чиқишига ўшанда “юқори”да хизмат этувчи Аҳмаджон Мелибоев анчагина тутун қайтарган экан. Бироқ мухаррир Шароф Убайдуллонинг зарбасига учраб тинган экан у. Чунки ўша пайтларда Рауфнинг шеърлари маҳаллий матбуотларда чиқмас эди. Тўпламлари нашр этилган эди-ю, аммо матбуот саҳифаларида бу қадар салмоқли бўлиб нашр этилмаган эди. Шундан кейин Рауф шеърларини “Шарқ юлдузи”, ”Ёшлик” “Гулистон” журналлари, “Ўзбекистон адабиёти ва санъати” газетаси бирин – кетин нашр эта бошлади. Рауф катта шоир сифатида оммага танила бошлади.\n80-йилнинг ёзи эди. Мен, Рауф, Иброҳим Ҳаққул, Мирза Кенжабоев тўртовлон Аҳмад Яссавийни зиёрат этмоққа Туркистон шаҳрига бордик. Яссавий мақбарасини зиёрат этгач, Рауф менга “Сенга Лайлони кўрсатайми?” деди. Мен “қанийди…” дедим. Шерикларни марказдаги бир чойхонага қолдириб Рауф иккаламиз Лайлонинг хонадонини излаб кетдик. Тездагина топдик. Бизга чой бериб, Рауф билан алоҳида салом -алик қилган оқ-сариқдан келган, ўрта бўйлик аёлга қараб, “Мана шу аёл сен куйлаган Лайло бўлади” деди.\nРауф у билан Шўралисойда бир синфда бирга ўқиб, унга меҳри тушган экан. Унинг асл исми Тамара экан. Шундоқ қилиб биз ўшанда тингловчилар оммасини меҳри муҳаббатига сазовор бўлган севимли “Лайло” қўшиғимнинг тирик қахрамонини ўз кўзим билан кўрган эдим. У айтарлик чиройлик эмас эди. Ўшанда Рауфни диди -фаросатига қойил қолмаган эдим. “Шуми мен куйиб – ёниб куйлаган Лайло!” деган эдим Рауфга аччиқ аралаш.\nТуркистон сафаримиз давомида Рауф “Туркистон ёди” шеърини ёзиб, уни Миртемир домлага бағишлаган. Мирза Кенжабоев эса “Келди Туркистон” деган ғазалини битган эди.\n80- йилларнинг бошларида машҳур аскиячи Муҳаммаджон ака вафот этганликларини эшитиб, Андижоннинг Қорасувига, у кишининг хонадонига шоир Рауф Парфи билан Фотиха ўқишга бордик. Муҳаммаджон акага Фотиҳа ўқиб чиққач, Абдулҳай Махсумни ҳам зиёрат этмоқни истаб, у кишининг хонадонига кириб бордик. Абдулхай ака Туркистонимиздаги барча аскиячи, санъатчиларнинг устози саналарди. У киши бизни яхши кутиб олдилар. Даврага шогирдларидан Ҳасанбой акани ҳам таклиф этдилар. Албатта, ўтириш давомида аския қизиб кетди. Кулавериб жағларимиз оғриб кетди. Қайнатма шўрва, паловхонтўра тайёр бўлгунча фақат аския бўлди. Бироқ, бу қутлуғ хонадонга кирганимиздан то чиқиб кетгунимизча даврада ўтирган шоир Рауф Парфи бирор марта ҳам кулмади. Ҳатто кўнгил учун ҳам. Шунча ичак узилди аскияларга ҳам пинагини бузмади. Чунки дастурхонда “шиша”лар йўқ эди. Ниҳоят суҳбат охирлаб, дастурхонга Фотиха ўқилгач, биз ўрнимиздан турдик. Ташқарига чиқиб йўлга отланганимизда, Абдулхай ака мен билан хайрлашаётиб, қўлларимни тутиб Рауфга ишора қилиб:\nТушдан кейин Нўъмон қассобнинг меҳмонхонасига кириб бордик. Хонтахта усти турли нозу неъматлар: нон, қаймоқ, мева-чева, бодринг ва турли ширинликлар билан секин-аста тўлиб борарди. Айниқса, дастурхонга писта, бодом, ёнғоқлар бирин-кетин кела бошлади. Дастурхон тўлиб борган сари Рауф Парфининг қовоғ ва лунжи ҳам тобора осилиб борарди. Билдимки, дастурхон нозу неъматлар билан тўлиб-тошиб кетса-да, бундай ҳол Рауфга ёқмаяпти. Унинг асосий кутган “неъмати” эса кўринмаяпти. Рауф тобора қимтиниб хонтахта ортида йўқолиб кетарди. Ундан ҳеч садо чиқмас эди. Орадаги сукунатни бузиб мен хонадон соҳибига луқма ташладим:\n– Нўъмон ака, Рауф Парфи деганлари олмахон эмас. Писта-бодом, ёнғоқ чақмайди. Мабодо, анави шайтон сувларидан бўлса, бирортасини олиб келинг, кўрманага бўлса-да турсин, томоша қилиб ўтирайлик,-дедим.\nШунда Нўъмон ака: – Мен ўшани қўйсамми, қўмасамми, деб хижолатда эдим, дея ташқарига чиқиб кетди. Орадан беш дақиқа ўтгач, оқ, қизил рангдаги шишалар хонтахта устига кириб кела бошлади.\nШишаларни кўрган Рауф Парфи: “Ҳаёт энди бошланди, ҳақиқат бор экан-ку, яшасин Олтиариқнинг бодринги!”,-деб ҳаяжонланди. Унинг рангига қизил югурди. Бир-икки ютум ютгач эса Рауф одамга айланиб, тилга кирди: “Дунёда Нўъмон акага ўхшаган яхши инсонлар мавжуд экан, бизнинг келажагимиз порлоқ бўлажак, деди у”, деб сайраб кетди. Орадан бирон соат ўтгач эса телевидениедаги берилаётган уруш йиллари қўшиқ ва музикалари ҳар қанча мунгли ва оғир бўлмасин, Рауф Парфи Машраб Бобо билан ўртада рақс тушиб жавлон қила бошладилар. Биз Ёқубжон, Нўъмон ака учовлон шишаларнинг фазилатларига таҳсинлар айтиб, томошабин бўлиб ўтирардик..\nМен зерика бошладим. Ниҳоят Бакунинг қоқ ўртасидаги президент қароргохи ёнида давом этаётган намойишларда қатнашиб, нутқ сўзлашни бошлаб юбордим. Ўшанда Ганжа шаҳрида полковник Суръат Ҳусайнов бошлиқ армия қўзғолон кўтарган кунлар эди. Бакуда эса ўша қўзғолонга қарши Азарбайжон халқ жабҳасининг чиқишлари давом этар эди.\nМен чиқиш визасини оламан деб кўп урундим. Барча ҳаракатларим бесамар бўлди. Баку идоралари хам менга чиқиш визасини бера олмади. Ўн кунлар ўтди. Бу орада Азорбайжон президенти Элчибей Урдиботга қочиб кетди. Бакуга Хайдар Алиев етиб келди. Ниҳоят 15 кунлик сарсон-саргардонликдан кейин Тошкентга қайтиб келдим. Рауф эса Бакуда бир ойча айш – роҳат қилиб юрди. Ниҳоят Ориф Ажални ҳам қатрон қилди шекилли, у ҳам Тошкентга сўлжайиб қайтиб келди.\n“Мени Бакуга ёлғиз ташлаб кетиб қолдинг, хоинлик қилдинг” деб олти ойлар чамаси мен билан гаплашмай, мендан аразлаб юрди. Мен эса ўз хатоимни бўйнимга олиб, “Туркияга борамиз, ЯК-40 тайёр, деб мени лақиллатдингку” деб унга иддао қилмадим. 100 грамм ароқ воситачилигида яна ярашиб кетдик, “опоқ-чапоқ” кунлар бошланди.\nФарғонадан бир хафтадан кейин қайтдик. Қамчиқ довонининг қоқ ўртасига етиб келганимиздагина мен унга “Топдим, топдим…” деб, “мунаввар, мукаррам” деган жуфт сўзни айтдим. У дарҳол ҳаяжонланиб “Топдинг, топдинг…” деб қувониб кетди. Шу икки сўзни Чўлпоннинг “Кўнгил, сен мунчалар нега кишанлар бирла дўстлашдинг” деган шеърига боғлаган мухаммасида ишлатган эди.\nФарғонада юрганимизда мен унга “Муҳаммад Юсуф менга 3-4 та шеър берганлигини, буларнинг ичида “Нега индамайсан, аҳли Андижон?”” деган шеъри менга маъқул бўлди, “Нега индамайсан аҳли Андижон” деган қаторни ўзгартиришимиз керак”, деганимда “Нега йиғламайсан она туркистон” деб куйлагин” деди. Мен уни шу тарзда куйга солдим. Шу бир қатор шеър қўшиққа қанот боғлаган эди. Бу қўшиқ айниқса хориждаги Туркистонликларнинг орасида машҳур бўлди. Ҳатто, уларнинг мадҳиясига айланди.\nТуркистонликларнинг 1989-йилги Истамбул қурултойида мадхия бўлиб куйланди. Жумладан, она қишлоғим “Қайриғоч”га Рауф билан борганимизда маҳаллий шоир Маъмур Ҳамид менга “Бизни йўқлаб Андижонга Бобур келмоқда” сарлавҳали шеър берган эди, Рауф уни ўқиб чиқиб “Бизни йўқлаб Фарғонага Бобур келмоқда” деб куйлагин деган эди.\nPublished on november 12, 2012 · Filed under: Дадахон Ҳасан;\nKommentarer inaktiverade för Рауф Парфи хотираларимда


Лондон полицияси шаҳар марказида номаълум кишилар қолдириб кетган автомобилни портлатди\n09:53 / 20.11.2015\nЛондон марказида қолдириб кетилган автомобиль билан боғлиқ ҳодиса террористик таҳдид эмас, балки полиция томонидан бошқарилган портлашдир. Бу ҳақда 19 ноябрь куни Британия пойтахти полицияси тарқатган баёнотда сўз боради.\nВоқеа Бейкер-стритда, шу номдаги метро станцияси яқинида содир бўлди. Йўл ўртасида чироқлари ёниб-ўчаётган ҳолда қолдириб кетилган автомобиль полицияни шубҳалантирди.\nҲудуд зудлик билан ўраб олиниб, метро станцияси эвакуация қилинди. Салонга етиб олиш учун полиция назорат портлашини амалга ошириб кўрди, бироқ кейинги текширувлар полиция шубҳасининг асоссиз эканини тасдиқлади.\nШундан сўнг метро станцияси фаолияти қайта йўлга қўйилиб, яқин-атрофдаги йўллар очилди.\nЭслатиб ўтамиз, 15 ноябрь куни Британия Ички ишлар вазири Тереза Мэй мамлакатда террористик актлар содир этилиши эҳтимоли юқори эканини маълум қилган эди. Шу муносабатда Британияда хавфсизлик чоралари кучайтирилган.


26 сентябрь, 2020, 00:05\nТеглар:Сардор Рашидов | Криштиану Роналду | Насьонал | Спортинг\nКўпчилик билмайдиган қизиқ фактлар бор экан\nЎзбекистон миллий терма жамоаси ҳужумчиси Сардор Рашидов 2019 йили Португалия чемпионатида “Насьонал” клуби шарафини ҳимоя қилган эди. Истеъдодли ҳужумчимиз бу жамоа таркибида еттита учрашувда қатнашиб, рақиблар дарвозасини уч маротаба аниқ нишонга олган.\nСардор Рашидовни Португалияга таклиф қилган “Насьонал” клуби жаҳон футболига Криштиану Роналдудек футболчини кашф этиб берганини кўпчилик билмаса керак. Чунки аксарият мухлислар супер ҳужумчини “Спортинг” тарбиялаган, деган фикрда юради.\nХусусан, “Спортинг” клуби ҳам яқинда ўз академиясига Криштиану Роналду номини бергани айнан шу тушунча билан боғлиқ, десак муболаға бўлмайди.\n- Бундан буён “Спортинг” академияси Португалиянинг барча замонлардаги энг зўр ўйинчиси, дунёнинг энг яхши футболчиси ва беш карра олтин тўп соҳиби Криштиану Роналду номи билан аталади.\nКриштиану жамоамизга 1997 йили 12 ёшида келиб қўшилган. 2002 йилнинг 14 август куни 17 ёшида катталар ўртасида дебютини нишонлади. Бу тарихий воқеа Миланда “Интер”га қарши ўтказилган учрашувда рўй берди. Клуб ўзининг буюк футболчи номини абадийлаштириш орқали ёш истеъдод эгаларига ўзгача иштиёқ ва илҳом тақдим этади.\nҚулай фурсат бўлиши билан биз янги номланган академиянинг расмий очилиш маросимини ташкил этамиз. Криштиану Роналду академияси “Спортинг”ни бутун дунёга танитади, - дейилади клубнинг расмий баёнотида.\n“Спортинг”нинг бу баёноти “Насьонал”нинг кескин эътирозига сабаб бўлди. Бу клуб раҳбарияти “Спортинг” президенти Фредерико Варандасга мактаб йўллаб, академияга Роналдунинг номи берилишига қаршилиги ва норозилигини расман билдирди.\n“Насьонал” раҳбарлари ўз норозилигини ушбу клуб академияси 13 йилдан буён Криштиану Роналду номи билан аталаши ва яна шу номдаги бошқа академиянинг пайдо бўлиши турли тушунмовчиликлар келтириб чиқариши билан изоҳламоқда. Қолаверса, товарлар ва хизматларни рўйхатдан ўтказишда ҳам уларнинг номи бир хил ва жуда ўхшаш бўлишига йўл қўйилмайди.\n“Насьонал” ҳам, “Спортинг” ҳам ўз академияси мавқеини кўтариш, омма эътиборини қозониш ва кенгроқ танилиш учун жаҳон футболининг ҳақиқий юлдузи ҳисобланган Криштиану Роналдунинг номидан ва мавқеидан фойдаланишга ҳаракат қилаётганини тушунса бўлади. Чунки ҳар икки клуб ҳам футболчини тарбиялашда муайян ҳиссасини қўшган.\nМаълумки, Криштиану “Насьонал” клуби жойлашган Мадейра оролининг Фуншал шаҳрида вояга етган. Роналду олти ёшлигида отаси фаолият юритадиган “Андоринья” академиясига қатнай бошлайди. Қисқа муддат ичида Роналду Мадейранинг икки буюк клуби – “Насьонал” ва “Маритиму” эътиборига тушади. Роналдунинг отаси ўғлининг “Маритиму”да ўйнашини истаса, чўқинтирган отаси уни ўзи ишлайдиган “Насьонал”га чорлайди.\nУлар Криштианунинг қайси жамоага ўтишини ҳар икки клуб вакилларининг “Андоринья” клуби президенти билан учрашувда ҳал қилишга келишиб оладилар. Бироқ, белгиланган учрашувга “Маритиму” вакили келмагач, Роналду “Насьонал”га йўл олади. Бу ўзига хос трансфер учун “Насьонал” клуби “Андоринья”га ўсмир футболчилар учун икки комплект форма ва 20 та футбол тўпини беради.\n1995-1997 йилларда “Насонал”да шуғулланган Роналдуни чўқинтирган отаси “Спортинг” раҳбарияти билан келишиб, академияга жойлайди. У ёғига эса, моҳир ҳужумчи қандай улкан ютуқларга эришгани ҳаммамизга аён.\nҲамюртимиз Сардор Рашидов эса, Криштиану Роналдудек футбол юлдузи тарбиялаган жамоа – “Насьонал” шарафини ҳимоя қилганини бир умр унутмаса керак.\nХееееч бало боглаб турган йук. Роналдо танимайдиям сардорингни\nYana shu gap SPORT uz Ahborot agentligi qaerga qaramoada shu ham sarlavhami undan kura Ikki klub Ranaldoning nomini uz akademiyasiga queish uchun davogorlik qilmoqda deb yoz Ahmoq Pulni obunachilarni aldab ishlaesanmi bu maqolangni ochib uqishga pul sarflanadi AHMOQ padaringa lanat\nЭнди "Спортинг"да Роналдудек супер юлдузлар тарбияланади\nКриштиану Роналду ўзининг 31-унвонини қўлга киритди\nФото Роналдунинг илк рекорди синди


Саломатлик - Islamonline.uz\nШимолий ва Шарқий Африкадан тортиб то Ҳиндистонгача бўлган тропик иқлим худудида дербенниковые оиласига мансуб бўлган лавсониянинг ёввойи бутазорлари ястаниб ётади. Биз билган сирень (настарин) катталигида бўлган ушбу бута кенг япалоқ баргларга ва пушти ёки оқ майда-майда, ўткир хидли гулларга эга. Тепа томондаги новдалардан терилган ёш барглар энг кучли бўяш хусусиятига эга, улар газлама бўёқлари ва мехнда (тана бўёғи) ишлаб чиқаришда…\nАйтиш мумкинки бизни ўраб турган бутун олам ҳидлардан иборат, улар ёқимли ва ёқимсиз, оғир ва енгил, биз томондан қабул қилинадиган ва қабул қилинмайдиган бўлиши мумкин. Ҳар биримиз уларни ўзимизча ҳис этамиз, ва табиийки уларга муносабатимиз хар хил. Баъзилар ҳидларни баъзи бир ҳайвонлардек сеза олмаганидан қандайдир ожизликни ҳис қилишга мойил. Аммо шуни эсдан чиқармаслик керакки Аллоҳ таоло инсонни мукаммал қилиб яратган…\nЯқин Шарқдаги араб мамлакатларидан фарқли ўлароқ Эронда жинсни ўзгартириш рухсат этилган ва қисман мамлакатнинг ўзи сарф ҳаражатларини ҳам қилиб беради. Қизиқ тарафи шундаки, 1979 йилги Эрондаги инқилобдан сўнг исломий бошқариш тури ўрнатилган бўлиб, мамлакатда вилояти фиқҳ услуби жорий қилинган. (Шиалардан бўлган уламоларнинг бошқаруви). Яъни, бу концепцияга кўра, шиаларда олий иқтидор Эрон Ислом Республикасининг олий раҳбарига тегишлидир. Одатда бу раҳбар фатволар…


Компьютер болалари ёхуд Интернетга тобе тақдирлар - 22.02.2017, Sputnik Ўзбекистон\nМобил қурилмалар ва Интернет тармоғининг чексиз имкониятлари салбий оқибатлар келтириб чиқараётгани кишини ташвишга солади 22.02.2017, Sputnik Ўзбекистон\n14:24 22.02.2017 (янгиланди: 12:52 24.02.2017)\n© Jean-Pierre DalbéraКомпьютер ўйнаётган болалар\nМобил қурилмалар ва Интернет тармоғининг чексиз имкониятлари салбий оқибатлар келтириб чиқараётгани кишини ташвишга солади\nТОШКЕНТ, 22 фев — Sputnik. Инсоният пайдо бўлибдики, изланишда. Эҳтиёжига қараб, ўзи зарур деб ҳисоблаган нарсани ё тасодифан ёки ўйланиб-изланиб яратиб боради. Унинг ўз меҳнатини енгиллаштириш, одамларга наф келтириш мақсадида яратган нарсалари ҳам гоҳида ёмонлик йўлида ишлатилиши мумкин.\n"Ниятига яраша амали" деган нақл бор. Оддий пичоқ ошпаз қўлида ширин овқатлар тайёрлашга ишлатилса, бадният кишининг қўлида совуқ қуролга айланади.\nҲозирда ҳаётнинг барча жабҳаларига кириб келган мобил қурилмалар ва Интернет тармоғининг афзалликларини санасак бармоғимиз етмайди. Бироқ уларнинг чексиз имкониятлари салбий оқибатлар ҳам келтириб чиқармоқдаки, бу кишини ташвишга солади.\n2001 йили АҚШ полицияси Интернет тармоғида болалар порнографияси билан шуғулланувчиларга қарши операцияни амалга оширган, болалар порнографиясини тарқатувчи юзлаб веб сайтларнинг эгаларини ҳибсга олганди.\nҲукумат вакилларининг айтишларича, улар болалар порнографиясини тарғиб қилувчи энг катта тармоқни аниқлашган. Бу сайтнинг 250 мингдан зиёд мижози борлиги қайд қилинган. Полиция бу шаҳвоний тарғиботчи фаолиятини икки йил давомида кузатди. Операция 1999 йилда эр-хотин Томас Риди ва Жонисларни ҳибсга олишдан бошланганди.\nУлар бошқарган фирма ойига 29 доллар эвазига болалар порнографиясига оид фото ва видеоматериалларни Интернет орқали обуначиларга етказиб турган. Бундан ташқари, улар мана шундай мавзудаги хусусий эълонларни жойлаштириш билан ҳам шуғулланишган.\nПолиция сайтни назоратига олди ва унинг фойдаланувчилари билан мулоқотга киришди. Фойдаланувчилар буюртма беришлари биланоқ, уларнинг уйига полиция етиб келиб тинтув ўтказди. Ҳаммаси бўлиб 37 штатда 144та тинтув ўтказилди.\nМаълум бўлишича, фирманинг бир йиллик соф даромади 1,4 миллион долларни ташкил этган. Унинг 40 фоизини эр-хотинлар олишган. Қолган қисмини эса хориждаги ҳамкорларга беришган. Томас Риди қонуннинг 89та моддаси билан айбланди ва 1335 йилга озодликдан маҳрум қилинди. Унинг хотини эса 14 йилга қамалди.\nОйнинг орқа томони\nКанадада 6 ёшдан 16 ёшгача бўлган олти мингдан ортиқ болалар иштирокида тадқиқот ўтказилди. Тадқиқотдан асосий мақсад, болаларнинг Интернетдан қандай мақсадларда фойдаланишларини ўрганиш эди. Маълум бўлишича, болалар ота-оналари ўйлаганидек, ҳар доим ҳам илм олиш учун Интернетдан фойдаланишмас экан.\nСўровда қатнашган болаларнинг 99 фоизи Интернетдан фойдаланишини, ҳар 10 нафар боладан 8таси бевосита ўз уйидан Интернетга уланишини билдирган.\nБолалар Интернетдан мусиқа ва клиплар кўчириш, турли ўйинлар ўйнаш, танишлари билан суҳбатлашиш учун фойдаланишар экан. Сўровда қатнашган болаларнинг учдан бири янги танишлар орттириш мақсадида Интернетдан фойдаланишларини билдиришган.\nАҚШда Girl Scout Research институти ўсмир қизлар ўртасида сўров ўтказган. Сўровдан маълум бўлишича, қизларнинг 30 фоизи чатлар (онлайн суҳбат)да турли шаҳвоний ишларга ва жинсий муносабатларга таклиф этилган.\nҚотилга айланган "беозор" болалар\nИлгари назоратсиз бўлган болалар кўча-кўйда турли безориларга қўшилиб, жиноятчига айланарди. Ҳозир эса эрталабдан-кечгача "беозоргина" бўлиб компьютер ва Интернетдан бош кўтармайдиган авлод пайдо бўлдики, улар қандай нарсаларни кўраётганлиги кўпинча ота-оналарни қизиқтирмайди.\nАфсуски, айнан мана шу бепарволик мудҳиш оқибатларга ҳам олиб келмоқда. Мисолларга мурожаат қилайлик.\n2015 йилда Челябинск вилоятида 15 ёшли Антон Ш. исмли ўсмир ота-онасини пичоқлади. Бунга эса онасининг унга ҳадеб компьютер ўйнаб ўтиравермасдан дарс қилишини буюргани сабаб бўлди.\nКунига саккиз соатлаб турли қотилликлар тасвирланувчи компьютер ўйинларини ўйнаш натижасида мактабда аъло баҳоларга ўқиган, фанлар олимпиадаси иштирокчиси қотилга айланди. Онасининг сўзларидан ғазабга минган Антон ошхонага кириб пичоқ олди ва ота-онасига ташланди. Она жон берди, отасининг эса ҳаёти сақлаб қолинди.\nВолгоградда 16 ёшли Лёша Р. бузилиб қолган компьютерини тузатиш учун пул бермагани учун онасини болта билан чопиб ташлади. Виртуал ўйинларда "қотилликлар" қилишнинг ҳадисини олган ўсмир онасининг жасадини ҳовлиси яқинига олиб бориб кўмиб қўйди. Ўгай отасига эса онасининг қариндошлариникига кетганини айтди. Бир неча кундан кейин ота ташвишланиб полицияга хабар берди. Аёлнинг жасади 12 кундан кейин топилди.\nКраснодарда 15 ёшли Ярослав М. отасини унга компьютер ўйнашни тақиқлагани сабабли ўлдиргани учун саккиз йилга озодликдан маҳрум қилинди.\nОтаси уни дарсларга бормай қўйгани учун уришиб, компьютернинг клавиатурасини яшириб қўяди. Ярослав ярим тунда ухлаб ётган отасининг бошига куволда билан бир неча марта зарба беради. Сўнг онасига агар клавиатурани топиб бермаса уни ҳам ўлдиришини айтади. Даҳшатга тушган она унга клавиатурани топиб беради. Ўғил бамайлихотир хонасига кириб яна ўйин ўйнашга тушади. Она полиция ва тез ёрдамга қўнғироқ қилади. Тез ёрдам етиб келганида ота аллақачон жон бериб бўлганди. Қўшниларининг айтишича, отаси ўғли учун ҳеч нарсани аямаган. У нимани сўраса олиб берган…\nИжевскда 17 ёшли йигит отасининг қотилига айланди. У бутун кунини Интернетда ўтказар, турли онлайн ўйинлар ўйнарди. У ҳаттоки хонасидан кунлаб чиқмай қўйди, овқатини ҳам хонасида ейдиган бўлди. Сабр косаси тўлган ота унинг компьютерини олиб қўймоқчи бўлганида йигит отасини пичоқлади.\nКемеровода 14 ёшли Саша К. компьютерда ўйин ўйнаётганида чалғитгани учун 20 ёшли опасини ғишт парчаси билан уриб ўлдирди. Сашанинг ўқитувчилари у мактабда жуда яхши ўқигани, лекин кейинги олти ойда ўзлаштириши пасайганини билдиришди.\nПетрозаводскда 22 ёшли йигит 80 ёшли бувисини калтаклади. Тергов пайтида у "Бувим компьютер ўйнашимга халақит бергани учун калтакладим" деди.\nХитойда тинимсиз 19 соат компьютер ўйнаган йигит компьютери олдида жон берди.\nБошқирдистонда оёғи синиб қолиб уйида даволаниб ётган 17 ёшли ўсмир 22 кун компьютер ўйнагач вафот этди.\nТайванда 32 ёшли киши уч сутка тинимсиз комьютер ўйнагани оқибатида юраги ушлаб қолиб вафот этди. Хитойнинг Нантун шаҳрида яшовчи 19 ёшли йигит компьютер ўйнаш касаллигидан қутулиш учун ўз қўлини кесиб ташлади…\nЯқинда Ўзбекистонда ўтказилган ижтимоий сўровда иштирок этган 12-16 ёшли ўсмир болаларнинг ярми кўпинча тенгдошлари билан суҳбат қуриш, компьютер ўйнашни афзал билади. Ўсмирларнинг 43,7 фоизи ўқув адабиётини ўқиш билан чекланар экан. Ҳар ўн иштирокчидан бирининг тан олишича, ўқув адабиётидан бошқа китоб ўқимайди.\nБулар ўйлаб топилган воқеалар эмас, бугунги кунда атрофимизда содир бўлаётган ҳодисалардир.\nКундалик турмушимизда мустаҳкам ва таъбир жоиз бўлса асосий ўрин эгаллаб олган смартфонлар ҳам кейинги вақтда ижобийдан кўра кўпроқ салбий таъсирга эга бўлиб бормоқда. Турли мессенжерлар орқали ўсмирларни ўз жонига қасд қилишга ундовчи "ўлим гуруҳлари" фаолияти айниқса хавотирли.\nҚозоғистон ички ишлар вазири К.Касимов баёнотига кўра 2017 йилнинг январ, феврал ойлари давомида Қозоғистонда 63 та "ўлим гуруҳлари"га жалб этиш ва 15 боланинг ўз соғлиғига шикаст етказиш ҳолатлари аниқланган.\nОАВда "ўлим гуруҳлари" деб ном олган бундай гуруҳлар одатда ижтимоий тармоқлар орқали асосан мактаб ёшидаги болаларни жалб қилади. Гуруҳлар тажрибали психологлар томонидан бошқариб борилади.\nКасимов Қозоғистонда фаолият юритган ана шундай гуруҳлардан иккитасининг номини тилга олди: "Кўк кит" ва "Тинч уй". Ушбу гуруҳлар ўз фаолиятини ўйин сифатида олиб борган.\nГуруҳ аъзолари турли топшириқларни бажариб, уни видеога олиши ва гуруҳда намойиш қилишлари керак бўлган. Масалан, баданига пичоқ ёрдамида турли тасвирлар чизиш ёки тез кетаётган автомобиль олдидан сўнгги дамда югуриб ўтиш каби…\nБу ўйинларда "топшириқлар" босқичма-босқич мураккаблашиб боради ва энг охирги топшириқ ўз жонига қасд қилиш бўлади. Топшириқни бажаришдан бош тортган болаларни эса уларнинг оила аъзоларини ўлдириш билан қўрқитишади.\nВазир хабарига кўра "ўлим гуруҳлари" билан курашишда маълум қийинчиликлар бор, чунки гуруҳ бошловчиларининг кўпи чет элда туриб фаолият юритмоқда. Айни дамда Қозоғистон ИИВ томонидан уларни техник блокировка қилиш масаласи кўриб чиқилмоқда. Ўтган йил давомида Қозоғистон ҳуқуқни сақлаш органлари томонидан ушбу каби жиноятлар учун 44 та жиноий иш қўзғатилган, 16 нафар бола қурбон бўлган.\nОАВ маълумотларига қараганда, 2016 йилда Россияда 720 нафар, Қирғизистонда 95 нафар ва Қозоғистонда 33 нафар ўсмир шу ўйин туфайли ўз жонига қасд қилишган.\nАфсуски, ўз тақдирини ўзгалар қўлига топшириш, ўзгаларнинг фикри билан ҳаракат қилиш бугунги ёшларни борган сари ўз домига тортмоқда. Ота-она эътибори, меҳридан четда қолаётган ёшлар виртуал оламдан меҳр изламоқда, виртуал оламдагиларнинг фикрига қараб иш тутмоқда.\nБугунги кунда смартфон ва интернет оламига бегона бўлмаганлар луғатидан "селфи" сўзи ўрин олган. Ўзини турли ҳолатларда суратга тушириб ижтимоий тармоққа жойлашга ишқибозларнинг фикри зикри бир нарсада — имкон борича кўпроқ фойдаланувчиларнинг "лайк"ини йиғиш, суратлари билан интернетдаги етти ёт бегоналарни қойил қолдириш.\nСтатистикага кўра, "селфи" сўзи ҳар куни Facebookда 365 000 марта ва Твиттерда 150 000 марта тилга олинар экан. Instagramда эса бу сўздан фойдаланилган хэштеглар 5 000 000дан ошади.\nСўровлардан маълум бўлишича, 18 ёшдан 24 ёшгача бўлганлар томонидан олинган фотосуратларнинг 30%и селфи экан.\nЎзгаларнинг баҳосини олиш истагидаги ёшлар ўз саҳифаларида ҳайратланарли суратларни жойлаш мақсадида ўзларини турли хатарларга қўйишмоқда. Улар кўпинча уйларнинг томларида, йиртқич ҳайвонлар олдида, яқинлашиб келаётган поезд рўпарасида суратга тушишмоқда. Мақсад, "лайк" йиғиш.\nҲақиқатан ҳам улар бу мақсадларига эришишади, фойдаланувчилар уларнинг бу "жасорати"дан ҳайратланиб қойил қолганликларини билдиришади, бундан ҳам хавфли жойларда суратга тушишини сўрашади. Лекин суратга тушаётган одам бир нарсани ўйламайди: у жонини хатарга қўяётганлиги бошқаларни қизиқтирмайди.\nСелфига тушиш вақтида ҳалок бўлган шахс ҳақидаги илк хабар ОАВда 2014 йил мартида пайдо бўлган. Ўшандан буён селфига тушиш чоғида ҳалок бўлганлар сони муттасил ошиб бормоқда: 2014 йилда 15 киши, 2015 йилда — 39, 2016 йил саккиз ойи давомида —73 киши ҳалок бўлган.\n16та ҳолатда бир вақтнинг ўзида икки киши селфига тушаётиб ҳалок бўлган, бешта ҳолатда уч киши, иккита ҳолатда етти киши ва битта ҳолатда беш киши бир вақтнинг ўзида ҳалок бўлган!\nСелфи жараёнида ўлимга сабаб бўлган ҳолатлар орасида биринчи ўринда баландликдан йиқилиш турса, иккинчи ўринда сувга чўкиб кетиш туради. Бундан ташқари, ЙТҲ, поезд остида қолиш, қуролдан ўлиш, ҳайвонлар ҳужуми ва ток уриб ўлиш ҳолатлари ҳам учрамоқда.\nМасалан, 2015 йил мартида Ҳиндистондаги Нагпур кўлида еттита бола қайиқда селфига тушмоқчи бўлиб чўкиб кетишган. Яна тўртта бола Нармада каналида қирғоқда суратга тушмоқчи бўлиб каналга тушиб кетиш оқибатида ҳалок бўлган.\n2015 йил августида хитойлик 25 ёшли йигит Лонг Мен шаршараси устида селфига тушмоқчи бўлади ва эҳтиётсизлик оқибатида сирпаниб кетиб 30 метрли жарликка қулаб ҳалок бўлади.\nБир ойдан сўнг россиялик 17 ёшли талаба тўққиз қаватли бино томида осилиб селфига тушмоқчи бўлади. Лекин осилиб турган қўли чиқиб кетиб пастга қулайди.\nФилиппинда 19 ёшли қиз 20 қаватли бино томидан селфига тушаман деб нариги дунёга равона бўлади.\nРуминияда Анна Урсу исмли қиз юриб кетаётган поезд томида селфига тушмоқчи бўлганида электр симига урилиб жизғанак бўлган.\nАҚШнинг Колорадо штатида икки ўринли самолёт ҳалокатга учради. Ҳалокатга эса учувчининг парвоз вақтида селфига тушишга уриниши сабаб бўлган.\nЯқинда Ҳиндистонда балоғат ёшидаги йигит селфи учун кўлбар илонни ўпишга уриниб, ҳалок бўлди.\nОлти нафар ўспирин Нью Йорк шаҳри Марказий паркидаги ҳовузни қоплаган муз остига тушиб кетди. Улар биргаликда тўпланиб селфига тушмоқчи бўлишганда, оғирликка бардош бера олмаган муз ёрилиб, ўсмирлар сувга тушиб кетган. Яхшиямки, улар қутқариб олинди.\nБундай мисолларни кўплаб келтириш мумкин. Энг ачинарлиси, ана шундай суратларни кўрган ёшлар уларникидан ҳам зўр суратини жойлаш, минглаб "лайк" йиғиш истагида жонларини жабборга беришмоқда.\nХитойда селфи қилмоқчи бўлган сураткашни морж сув остига тортиб кетди\nКуни кеча дўстим билан телевизорда тасодифий гувоҳлар олган тасвирлар ҳақидаги кўрсатувни кўриб қолдим. Лавҳалардан бирида саркаш дарёда ағдарилиб кетган қайиқ ва қайиқдан йиқилиб тошга осилиб сувдан чиқолмаётган қиз акс этди. Қиз билан бир қайиқда бўлган шериги унга қўлини узатиб ёрдам бериш ўрнига телефонини олиб қизнинг қийналаётганини тасвирга олмоқда. Бир лаҳзада интернет юлдузига айланиш истаги ундаги инсонийликни четга суриб ташлаган.\nДўстим ҳам худди шунга ўхшаш воқеани бошидан кечирганлигини айтиб қолди.\n"Жиззахдан машинамда келаётгандим. Бирдан тутаб ёниб кетди. Дарҳол тўхтатиб пастга тушдим ва ердан қум олиб оловни ўчиришга тушдим. Нарироқда уч-тўртта йигит турган экан, улар менга ёрдам бериш ўрнига чўнтакларидан телефон чиқариб ёнаётган машинамни суратга олишга киришиб кетишди", дейди у.\nЮтуб каналидаги айрим лавҳаларни кўрсангиз, наҳотки шу лавҳаларни инсонлар қўйган бўлса деган шубҳага борасиз. Бу лавҳалардаги беҳаёликлар, аёллар ва қизларнинг оғзидан чиқаётган сўзлардан илон пўст ташлайди. Қайсидир аёл эри билан нима қилишини айтиб мақтанса, яна кимдир қўшни вилоятнинг йигитларига "видеожавоб" йўллайди.\nИжтимоий тармоқларда айрим санъаткорларнинг ўз баданларини реклама қилиб суратга тушиш орқали ёшларга "ўрнак" бўлишларига ҳам фақат "қойил" дейиш мумкин.\nБуларнинг бари фойдаланувчиларнинг "олқиш"ини олиш, атрофдагиларни қойил қолдириш мақсадида қилинмоқда ва кўпинча салбий оқибатларга олиб келмоқда.\nИжтимоий тармоқлардаги "диндор"лар\nИжтимоий тармоқлар нафақат ўзаро мулоқот воситаси, балки кучли ва таъсирчан тарғибот қуролига ҳам айланиб улгурди. Дин борасида тушунчага эга бўлмаганлар, ҳар нарсага қизиқувчан ва таъсирчан ёшлар ана шундай тарғиботчилар таъсирига осонгина берилиб қолмоқда.\n1 Феврал 2017, 19:14\nАэропортлардаги божхона текширувларида телефонида тақиқланган диний ташкилотларга тегишли тасвир ва эшиттиришлар, лавҳалар сақлаб келган, тақиқланган адабиётларни олиб ўтишга уринганлар аниқланганлиги ҳақида хабарлар чоп этилмоқда.\nИжтимоий тармоқ орқали тарғибот таъсирига тушган Варвара Караулова университетдаги ўқишини ташлаб, Сурияга кетмоқчи бўлганида Туркияда қўлга олинганди.\nЖиззахда 24 ёшли қиз "Иегова шоҳидлари" сектасига тегишли диний мазмундаги видеолавҳа ва ён дафтарчасида турли мазмундаги ёзувлар сақлаб келганлиги сабабли жаримага тортилди.\n"Қанийди, паролини билвосам…"\nБолаларнинг компьютер ва интернетга тобе бўлиб қолишларига аксарият ҳолларда ота-оналарнинг ўзлари сабабчи бўлиб қолишмоқда. Фарзандга ортиқча меҳр кўрсатиш, унинг барча истакларини муҳайё қилиш ва ёки аксинча, унга буткул эътиборсиз бўлиш, унинг юриш-туриши билан қизиқмаслик болаларнинг виртуал оламга кириб кетишларига олиб келмоқда.\nТанишларимдан бири шундай ҳикоя қилади: уйда ҳам анча-мунча ишларимни бажариш учун компьютер сотиб олдим. Олти ёшли ўғлим баъзи-баъзида ўйнаб туради дея унга икки-учта ўйин ҳам ўрнатдим ва кунда ярим соат унга ўйин қўйиб бериб турдим.\nБир-икки ҳафтадан кейин у компьютер бўшаши билан югуриб ўйин ўйнашга ўтирадиган бўлиб олди. Кейин эса овқатланишга чақирсак "қорним тўқ" деб, компьютер олдидан кетмайдиган бўлиб қолди.\nКомпьютерга парол қўйганимдан кейингина овқатга чақирсак чиқадиган, компьютернинг олдига ҳадеб бормайдиган бўлди. Ҳар куни кечқурун ётишдан олдин эса "қанийди, паролини билвосам" дейдиган одат чиқарди. "Нима қилардинг?" деб сўрасам, "маза қилиб компьютер ўйнардим" деган жавобни айтди. Унинг фикр-хаёли компьютер ўйнаш бўлиб қолганлигини тушуниб, барча ўйинларни ўчириб ташладим.\nВиртуал олам фуқаролари ёки "бир қўлли" болалар\nПсихологларнинг фикрича, компьютерга боғланиб қолиш ўз ичига уч босқични олади. Биринчи босқичда ўсмир компьютер имкониятларини ўрганади, ўзини виртуал воқеликка тайёрлайди. Иккинчи босқичда ўсмир бор имкониятларини ишга солишни ўрганади ва кўп вақтини компьютер олдида ўтказа бошлайди.\nИнтернет унинг учун ягона ахборот ва мулоқот манбаига айланади. Ўсмир виртуал воқеликни ҳақиқий ҳаёт деб қабул қилади.\nТобеликнинг учинчи босқичида эса у бутун вақтини компьютер олдида ўтказади, уни бу оламдан олиб чиқишга бўлган ҳар қандай уринишга нисбатан ғазаб билан муносабатда бўлади.\nШармандали роликларни Ўзбекистонга олиб кирмоқчи бўлганлар қўлга олинди\n2 Феврал 2017, 14:18\nЎсмирларнинг виртуал оламга тобелиги қуйидаги гуруҳларга бўлинади:\nЎйинга тобелик — турли қизиқарли ўйинларга маҳлиё бўлган ўсмир борлиқни унутади. У фаол ҳаётдан узоқлашади, ҳаттоки овқатланиш, ўзига қараш, дам олиш, табиий эҳтиёжлари учун сарфлаш лозим бўлган вақтини ҳам ўйинга бағишлайди;\nВиртуал танишувларга ружу қўйиш — фақат Интернет тармоғидан дўст қидириш билан банд бўлади, реал ҳаётдаги дўстона муносабатларни унутади;\nWeb-серфинг — уззукун Интернетда ўтириш. У аниқ мақсадсиз у сайтдан бу сайтга ўтади. Асосийси, Интернет бўлса бўлди.\nКиберсексуал тобелик —порносайтларни томоша қилади, виртуал сексга муккасидан кетади.\nВиртуал оламга тобе бўлганларда қуйидагилар намоён бўлади:\nУнинг кайфияти Интернетга уланиш имкониятига бевосита боғлиқ. Интернет бўлмаса асаби бузилади;\nҲамма билан фақатгина компьютерга алоқадор мавзуда суҳбатлашади ва одамларга бу қизиқ эканлигига ишонади;\nКомпьютер қаршисида ўтирганида ҳар қандай қизиқ таклиф билан ҳам уни жойидан қўзғатиш мушкул бўлади;\nИш ёки ўқиш билан банд бўлган чоғида ҳам почтасини, ижтимоий тармоқдаги саҳифасини кўришга вақт топади (баъзи ўсмирларга иш буюрсангиз, иш қилаётган вақтида ҳам бир қўлида смартфони бўлади ва асосий эътибори ишга эмас, смартфонига қаратилади);\nУ вақтни ҳис қилмайди, соатлаб ўйин ўйнаши ёки Интернетда сайр қилиши мумкин;\nХотираси ёмонлашади. Кўп нарсани компьютери ёрдамида эслайдиган, аммо миясида ҳеч нарса турмайдиган бўлиб қолади;\nМоддий имконияти йўқ бўлса ҳам Интернетсиз тура олмайди. У ейиш-ичиш, кийинишдан тежаб бўлса ҳам биринчи навбатда Интернет учун пул сарфлайди;\nКомпьютер қаршисида роҳатланади, бошқа вақт эса атрофдагиларга бефарқ бўлади;\nКўчага чиқмай қўяди;\nДўстлари билан учрашмайди, ҳақиқий ҳаётдаги танишлари билан мулоқот қилмай қўяди.\nБугунги ўсмир эртага халқ бўлади\nЁшларни юқорида айтиб ўтилган хатарлардан асраш учун нима қилмоқ керак?\nБиринчи навбатда эътибор керак. Ота-оналар фарзандининг смартфон, планшет ёки компьютерида қандай ўйинлар ўйнаётганини, ижтимоий тармоқларда кимлар билан мулоқот қилаётганидан хабардор бўлиб туриши лозим. Ҳафтада бир марта бўлса ҳам унинг гаджетларини текшириб турсангиз (бунга кўп вақт кетмайди), фарзандингиз турли бемаъниликларга йўлиқишининг олдини олган бўласиз.\nИнтернет деярли назорат қилиб бўлмайдиган тармоқ. Ундаги мавжуд ахборотлардан фойдаланишни тўла назорат қилиш ҳам мушкул. Ўсмирнинг Интернетдан фойдаланишини чеклаш билан муаммони ҳал қилиб бўлмайди. Чунки у Интернетга кириш учун барибир имкон топа олади.\nШунинг учун уни имкон қадар кўпроқ машғулотлар билан банд қилингки, компьютерга ружу қўйган ўсмир ундан узоқлашсин. Турли спорт машғулотлари, тўгараклар, мусиқа дарслари, уй юмушлари бу борада энг яхши восита ҳисобланади.\nФарзандингизга кўпроқ эътибор қаратинг, ўз ишларингиздан ортиб, унинг қизиқишлари, орзулари, юриш-туриши билан қизиқинг.\nБугунги ўсмирлар эртага халқ бўлади. Маънавияти бутун, ўз дунёқарашига эга, ўзгалар фикрига қарам бўлмаган халқнинг келажаги буюк бўлади.\nP.S. ОАВнинг хабар беришича, Хитой ҳукумати 18 ёшга тўлмаган компьютер ўйинчилари учун комендантлик соатини татбиқ этмоқда. Ҳукумат вояга етмаган геймерларга ярим тундан эрталабки соат 8га қадар ўйнашни тақиқламоқчи.\nБу қонун лойиҳаси мобил ва бошқа қурилмаларни ҳам кўзда тутади. Унинг бажарилиши махсус дастурий таъминот томонидан назорат қилинади.\nАввалроқ Хитойда ўйинчилар онлайн-ўйинларда рўйхатдан ўтишлари жараёнида шахсни тасдиқловчи ҳужжатдан фойдаланишлари мажбурий қилиб қўйилгани, шунинг учун ҳукумат геймерлар фаоллигини кузатиб боришда ҳеч қандай қийинчиликка дуч келмаслиги хабар қилинганди.\nБу жараёнда қандайдир қоидабузарликлар рўй берса дастурий таъминот геймерларни ўйиндан чиқариб юборади. Янги талабларни бажаришдан бош тортган компаниялар ёки жаримага тортилади ёки бутунлай ёпилади.\nЯнги қонун лойиҳаси 2017 йилнинг мартидан куч киради.\nИнтернет маълумотлари асосида Д.Асқаров тайёрлади.


“ЎЗБЕККИНО” реал воқеалар асосида Ғалабанинг 75 йиллигига бағишланган “Илҳақ” бадиий фильмини ишламоқда - Darakchi\n“ЎЗБЕККИНО” реал воқеалар асосида Ғалабанинг 75 йиллигига бағишланган “Илҳақ” бадиий фильмини ишламоқда\nМАДАНИЯТ 09.01.2020, 11:12\n“ЎЗБЕККИНО” Миллий агентлиги буюртмасига асосан “EZGU-FILM” студияси томонидан суратга олинаётган, II Жаҳон урушидаги Ғалабанинг 75 йиллигига бағишланган “ИЛҲАҚ” тарихий бадиий фильми реал воқеалар асосида ишланмоқда.\nРежиссёр Жаҳонгир Аҳмедов (https://t.me/uzbekkinopress/3465)нинг ушбу янги картинасида Тошкент вилоятининг Зангиота тумани, Хонобод қишлоғилик Зулфия ая Зокирова тақдири хусусида ҳикоя қилинади. (https://t.me/uzbekkinopress/2582)\nЗулфия аянинг беш ўғли: Холматов Исоқжон, Холматов Аҳмаджон, Холматов Муҳаммаджон, Холматов Ваҳобжон, Холматов Юсуфжонлар урушдан қайтмаган.\nМуҳаммаджон 1941 йилнинг июлида, Аҳмаджон ундан бир ой кейин фронтга кетади. Кузга бориб Ваҳобжон билан Юсуфжонни ҳам кузатишади. Энг охирида, 1944 йилнинг март ойида Исоқжон жўнаб кетади.\nБирин-кетин ҳамма ўғилларидан қора хат келади. Ая айниқса кенжаси Юсуфжон учун қаттиқ куюниб ўтган экан. Чунки фақатгина Юсуфжон ҳали уйланмаган, ундан зурриёд қолмаган эди. Қишлоқдошлардан кимнингдир боласидан қора хат келса, уни ”сени битта боланг ўлди, қаддингни тут, ана Зулфия беш паҳлавонидан айрилиб ҳам сабр қилаяпти”- деб бир-бирларига таскин беришаркан. Урушдан сўнг ая келинларига “ҳоҳласанглар турмуш қилинглар”- деган, аммо келинлари рад қилишган экан. Келинлар жуда эрта, ёш бева қолган бўлсаларда, бир умр эрларига садоқатда, Зулфия аянинг бағрида яшаб ўтишган.\nКейинчалик Зулфия аянинг ўғилларидан фақат иккитаси хақида маълумот чиқади. Муҳаммаджон Холматовдан келган йўқолган «қора хат» топилиб, у 1945 йил 24 февраль куни Польшанинг Вембрандава районида ҳалок бўлгани ва ўша ерга дафн қилингани, кенжа ўғил Юсуф Холматов эса танкчилар командири бўлганлиги, Ленинград қамалини ёриб ўтиш учун бўлган жангларнинг бирида танки ёниб кетиб, оғир яраланганлиги, госпиталда вафот этганлиги маълум бўлади. Юсуф Холматов Пискарев қабристонига дафн этилган экан.\n"Илҳақ" бадиий фильми ушбу аянчли тақдирлар ҳақида.\nЖаҳонгир Аҳмедовнинг "Илҳақ" бадиий фильмининг бир қисми "Белорусфильм" билан ҳамкорликда суратга олинади.\n3 апрель соат 09.30: Коронавирус бўйича дунё ва Ўзбекистондаги вазият маълум қилинди\nНега чекловларга қарамай кундан-кунга коронавирус билан касалланганлар сони ортиб бормоқда?\nUzAuto Motors навбатдаги акциясини эълон қилди\nНурафшонлик аёлнинг эҳсонни камситгани одамлар томонидан танқид қилинмоқда (видео)


13:10 / 22.04.2019 919 pdf Ўқиш режими + -\nИлк марта ташкил этилаётган азон айтиш мусобақаси Қирғизистон Диний идораси кўмагида ўтказилади, деб хабар беради IQNA.\nМиллий танлов 2019 йилнинг 28 апрель куни ташкил этилади. Маълум бўлишича, 2018 йилнинг ноябрь ойида танловда иштирок этиш учун 500 киши танлаб олинган. Финал босқичига эса 27 киши етиб келган.\nХабарда айтилишича, ғолибларга мукофот тариқасида Ҳаж ва Умрага йўлланма берилади.\n14:40 / 22.04.2019 3877\n17:45 / 22.04.2019 2533\n2063 07:05 / 22.09.2018\n2311 13:10 / 12.06.2019\n693 16:05 / 07.11.2019\n1682 14:00 / 09.01.2019


ЎзА - Ижобий ўзгаришлар даври\n08.08.2018 18:36 Чоп этиш версияси\nИжобий ўзгаришлар даври\nПрезидентимиз Шавкат Мирзиёев ижодкор зиёлилар билан учрашганига ҳам бир йил бўлди. Тарихий нуқтаи назардан бу вақт унчалик катта эмас. Бироқ Президентимиз томонидан амалга оширилаётган ислоҳотлар тизимидан таралаётган "нур"нинг ўзига хос жиҳатлари улар ҳаётга жорий этилаётган илк кунданоқ ижобий самарасини бермоқда.\nШу ўринда мамлакатимиз Президентининг ижодкор зиёлилар билан учрашуви нечоғлик унумли ва сермаҳсул бўлгани, унда қанчадан-қанча муҳим масалалар хусусида сўз боргани, уларнинг аксарияти ушбу жонли мулоқотнинг ўзидаёқ ўз ечимини топганини эслаш жоиз.\nКўз очиб юмгунча бир йил ҳам шиддат билан ўтиб кетди. Бир йил...уни қандай қилиб бир ёқлама сарҳисоб қилиш мумкин?! Атиги бир йил унчалик катта давр бўлмаса-да, ундаги ўзгаришлар занжири аниқ ва яққолдир.\nУчрашувнинг асосий мақсадларидан бири – Президентимизнинг ўзбек санъати ҳеч қачон бизнесга айланмаслиги ҳақидаги тезиси кўплаб ишларда ёрқин ифодасини топди. Театрлар ва бошқа санъат муассасаларининг моддий-техник базаси сезиларли даражада мустаҳкамланди, театр санъатини қўллаб-қувватлашга хизмат қилувчи ишончли ҳомийлар белгилаб олинди. Чунки ушбу муассасаларни тўлақонли ривожлантирмасдан туриб, замонавий ва юксак даражадаги спектакллар саҳналаштириш ҳамда бошқа лойиҳаларни амалга оширишнинг иложи йўқ. Кўплаб санъат арбоблари бахтига Алишер Навоий номидаги Ўзбекистон Давлат академик катта театри, шунингдек, мамлакатимизнинг бошқа театр ва ижодий олий ўқув юртлари жамоасига муносиб иш ҳақи белгилаш масаласи ҳал этилди. Юксак фахрий унвонларга сазовор бўлган тажрибали санъат усталарига ғамхўрлик кўрсатилди – улар давлатимиз тараққиёти йўлида меҳнат қилиш билан бирга, ҳозирги кунда иш ҳақи билан бир қаторда тўлиқ миқдорда пенсия ҳам олмоқда. Ижодий олий ўқув юртлари ва уларда фаолият юритувчи педагогларнинг моддий шароитини яхшилаш Президентимиз иродаси ва бевосита раҳбарлиги остида амалга оширилаётган ислоҳотларнинг диққат марказидадир.\nДарҳақиқат, Президентимиз фармонига мувофиқ янги шаклда концерт-филармония фаолияти тиклангани таҳсинга лойиқ. Ушбу соҳада кенг жамоатчилик ўртасида бой миллий анъаналарни тарғиб қилиш баробарида дунё мумтоз мероси, маърифий ишларни кучайтиришга алоҳида эътибор қаратилмоқда.\nБилим ва дунё маданиятини англаш манбаи сифатида китобга эътибор ҳал қилувчи аҳамият касб этмоқда. Ижодий таълим даражасини ошириш тизими такомиллаштирилмоқда, мураббийлар томонидан ёшларнинг таълим-тарбиясига эътибор кучайтирилмоқда. Ўзбекистонлик ёшларнинг кўплаб нуфузли халқаро танловлардаги муваффақияти ёш иқтидор эгаларининг камолоти, хорижда мамлакатимиз маданияти ва санъати нуфузини оширишга хизмат қилмоқда.\nЭнг улуғ, энг азиз байрам – Ватанимиз мустақиллигининг 27 йиллиги арафасида биз жадал ўзгаришлар муҳитида яшаётганимиз янада яққол намоён бўлмоқда. Деярли ҳар куни эзгу ва хайрли ишлар амалга оширилмоқда. Узоқни кўра билиш қобилиятига эга Президентимиз раҳбарлигида ҳар бир тизим, ҳар бир соҳада муҳим ва салмоқли ўзгаришлар рўй бермоқда. Давлатимиз раҳбарининг кўп миллатли халқимиз ҳаётидаги ўзгаришлар эртага ва ҳатто яқин келажакда ҳам эмас, балки айни пайтда содир бўлиши керак деган даъвати муҳим ва салмоқлидир. Деярли ҳар он ички ҳиссиёт ва куч билан Ўзбекистонннинг кўп қиррали, кенг миқёсли ҳаётида жиддий ўзгаришлар жорий этилаётганини ҳис қиласан киши. Табиийки, бу йўлда юзага келаётган қийинчиликлар, онги одатий меъёрлардан чиқиб кета олмаётган айрим раҳбарларнинг фикрлаш қобилияти сустлигини енгиб ўтиш ва, албатта, янги кадрларни излаш заруратини ҳам тўлиқ англаб етмоқдамиз. Ўз касбининг моҳир усталари авлоди ҳамда турли соҳаларга кириб келган ва яқин келажакда кириб келажак янги кадрлар ўртасидаги алоқа ҳам ўта муҳим ва чамбарчас боғлиқдир.\nАмалга оширилган ислоҳотларнинг аҳамиятини янада юксакроқ, ишонч билан баҳолаш учун Алишер Навоий номидаги ДАКТнинг ўтган йил давомидаги ютуқларига назар солиш кифоя. Ўтган мавсум бошида театрнинг тарихий биноси олдидаги майдонда театр тарихида илк маротаба OPEN AIR гала-концерти муваффақиятли ўтказилди. Бизни унинг юксак техник имкониятлари, гўзал мусиқа кечаси муҳити ва тароватидан Тошкентнинг мусаффо осмони остида баҳраманд бўлган кенг томошабинлар аудоторияси қизиқиш билдиргани ҳам қувонтирди. Бугун, янги мавсум олдидан навбатдаги OPEN AIRнинг мутлақо янги лойиҳаси устида фаол иш олиб боряпмиз. Режага кўра, у 14-15 сентябрь кунлари театримизнинг янги, 89-мавсумини очиб беради. Лойиҳани яна истеъдодли дирижёр Бобомурод Худойқулов билан ҳамкорликда амалга ошираётганимдан хурсандман. Худди олдинги сафаргидек, уни ўз куч ва имкониятларини аямаётган театримиз дўстларининг фаол ҳомийлик ёрдамисиз амалга оширишнинг иложи йўқ.\nЎтган мавсум премьераларга бой бўлди – театр саҳнасида қўйилмаётган А.Рубинштейн "Иблис" операсининг янги талқини, "Камелияли хоним" (Ж. Верди ва П. Масканья мусиқаси асосида), А.Меликовнинг «Икки қалб достони»ни ўз ичига олувчи қатор балет премьералари саҳна юзини кўрди. Кўплаб лойиҳалар меҳмонлар томонидан амалга оширилгани эътиборга лойиқ – «Иблис» операси хизмат кўрсатган санъат арбоби Иркин Габитов (Санкт-Петербург) томонидан саҳналаштирилди, "Икки қалб достони" тарихий премьерасини саҳналаштиришда атоқли хореограф ва педагог Азарий Плисецкий , "Камелияли хоним" балетида машҳур турк хореографи Мехмет Балкан фаол иштирок этди. Номлари зикр этилган хорижий санъат усталари қаторини давом эттириш мумкин. Жакомо Пуччинининг «Флория Тоска» операсининг янги талқини шулар жумласидандир. К.Хачатурян мусиқасига саҳналаштирилган "Оппоғой ва етти гном" балети премьерасида ёш хореограф Равшан Чориевнинг иқтидори тўлиқ ва яққол намоён бўлгани қувонарли. У учун бу спектакль балетмейстерлик йўналишидаги муваффақиятли диплом иши бўлди.\nЯнги мавсум бошида С.Юдаковнинг «Майсаранинг иши" операсининг мутлақо янги талқини премьераси намойиш этилади. Уни бош дирижёр, Ўзбекистонда хизмат кўрсатган санъат арбоби Фазлиддин Ёқубжонов ва саҳналаштирувчи режиссёр, Ўзбекистонда хизмат кўрсатган маданият ходими Ҳайдарали Қосимовлар саҳналаштирган. Томошабинлар эътиборига, шунингдек, М.Бафоевнинг "Хамса" операсининг янгиланган талқини ҳавола этилади, унда саҳналаштирувчи сифатида мен Алишер Навоий бош ролига янги умидли ижрочи Абдуғани Рўзиевни тавсия қилмоқчиман. Ишонаманки, янги мавсум пойтахтлик санъат ихлосмандларини янги таассуротлар ва кутилмаган янгиликлар билан сийлайди.\nПрезидентимиз Шавкат Мирзиёев раҳбарлигида ҳаётимизга деярли ҳар куни кириб келаётган неъматларнинг хайрли эканини англаган ҳолда бор куч ва имкониятимизни мамлакатимиз ва умуман олганда, халқимиз, шунингдек, унинг турли маданиятлари соҳаси янада гўзал, уйғун бўлишига сафарбар этиш, бу эзгу ишга ҳисса қўшиш иштиёқи кучаймоқда. Зеро, атрофимиздаги олам дунё ҳамжамиятида тобора муносиб ўрин эгаллаб бораётган мамлакатимиз санъати ва маданиятининг ўзига хослигини англаб етсин!\nЎзбекистонда хизмат кўрсатган санъат арбоби,\nДавлат академик катта театри саҳналаштирувчи режиссёри.


"РОҒУН" ГЭСИНИНГ БИРИНЧИ АГРЕГАТИ МИЛЛАТ ПЕШВОСИНИНГ ФИДОКОРОНА САЪЙ-ҲАРАКАТЛАРИ ВА ЖАСОРАТИ БИЛАН ФОЙДАЛАНИШГА ТОПШИРИЛАДИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\n"РОҒУН" ГЭСИНИНГ БИРИНЧИ АГРЕГАТИ МИЛЛАТ ПЕШВОСИНИНГ ФИДОКОРОНА САЪЙ-ҲАРАКАТЛАРИ ВА ЖАСОРАТИ БИЛАН ФОЙДАЛАНИШГА ТОПШИРИЛАДИ\nЧоп этилган 15 Ноябр 2018\tКӯришлар: 500\nҲар бир даврда шундай шахслар қудрат тепасига келишадики, улар мамлакат тараққиёти ва унинг халқаро майдондаги мақомини юксалтириш учун барча иқтидору ишбилармонлик маҳоратларини йўналтириб, давлат ва Ҳукумат манфаатини шахсий манфаатидан устун қўйишади.\nХХI асрнинг аввалида ушбу оғир масъулият миллатнинг буюк фарзанди, атоқли сиёсат арбоби, Миллат пешвоси,\nПрезидентимиз муҳтарам Эмомали Раҳмон зиммасига юкланди. Тарихий ҳассос бир босқичда бу ватанпарвар шахс миллатни йўқолиб кетишдан сақлабгина қолмасдан, балки унинг келгуси тараққиёти учун кенг йўл очди. Ушбу эзгу мақсад йўлида Миллат пешвоси асрнинг йирик иншооти - "Роғун" ГЭСи қурилишига ҳиммат камарини боғлаб, Вахш дарёси ўзанини шахсан ўзи ўзгартирди. Шоирнинг таъбири билан айтганда:\nБархезу биё ба Роғун, ай жону жигар,\nПайванди вафои одаму об нигар.\nВахше, ки сарафрохта буд, роҳ гирифт,\nАз мақдами Пешво ба мажрои дигар.\nТургилу Роғунга кел, эй жону жигар,\nОдам-ла сув вафолашди, топди зафар.\nПешво қадами-ла Вахш ўзанин ўзгартди,\nБунёд этилмиш файзи ила нурли шаҳар.\nДавлат бошлиғининг тинимсиз ҳаракатлари билан ГЭС қурилиши қайтадан бошланиб, роппа-роса ўн йил мобайнида (2008-2018 йиллар) нур қасрининг биринчи агрегати ишга тушириляпти.\nУшбу тарихий даврда Давлат бошлиғи муҳтарам Эмомали Раҳмон неча марталаб нуфузли халқаро ташкилотлар минбарларидан туриб, иншоотнинг Тожикистон келгуси тараққиёти учун аҳамиятига шарҳ берар экан, минтақавий мажлисларда уни ҳимоя қилди. Шунингдек, бу фойдали лойиҳани кенгайтиришга доир аксарият халқаро молиявий ташкилотларга ҳисобот тавсия қилиб, иншоотнинг севимли Ватанимиз миллий иқтисодиётининг турли соҳалари равнақидаги ролини муҳим, дея баҳолади.\nЭнг муҳими, мамлакат шаҳру ноҳияларига иш сафарлари чоғида, мамлакат тараққиёти истиқболлари ҳақида фикр билдирар экан, бу жараёнда "Роғун" иншооти қурилишининг аҳамияти катта эканлигини алоҳида зикр этарди ҳамда одамларни тожик халқи бу гидроэлектростанцияни қуришнинг уддасидан чиқиши ва уни белгиланган муддатда охирига етказишига ишонтирарди.\nДавлат бошлиғи "Роғун" тожик халқига нур ва ёруғлик берибгина қолмай, балки мамлакат иқтисодий ва ижтимоий ҳолатининг янада яхшиланишига жиддий туртки беришини такрор-такрор айтиб келди.\nНур қасрининг муҳим ролини инобатга олган ҳолда, Миллат пешвоси аср қурилиши қошида Тожикистон Республикаси Бош вазири раҳбарлигидаги Нозирлар кенгашини таъсис этди ҳамда ушбу кенгашни ҳар ойда "Роғун" ГЭСи қурувчилари иш ва фаолияти билан танишиб, улар заҳмату ҳаракатлари натижасидан Давлат раҳбарига мунтазам оғзаки ҳамда ёзма ҳисоботлар тавсия этишга вазифадор этди. Шу асосда "Роғун" ГЭСи қурувчиларининг ҳар кунлик иши назорат остига олинди ва қурилиш жараёни янада кенгайди.\n"Роғун" қурувчилари иншоот бунёди мамлакат Президентининг бевосита назоратида турганини яхши билишарди. Шу сабабли, икки баравар ғайрат билан меҳнат қилишарди. "Роғун" ГЭСининг ор-номусли ва мустаҳкам иродали ишчилари Давлат бошлиғига ҳар қандай оғир туннелларни қазиш уддасидан чиқишлари ва ишларни юқори сифатда ўз вақтида ижро этиш борасида ваъда беришди.\nУлар ваъдаларига вафо қилган ҳолда, ишни уч сменада ташкил қилиб, мақсадга эришиш учун барча куч ва қобилятларини сарфлашди ҳамда белгиланган муддатда қурилиш ишларини охирига етказишди. Ишчиларнинг мустаҳкам иродаси ва юксак матонати сабабли иншоот қурилиши тез суръатда давом этаяпти ва кўп участкаларда иш кеча-ю кундуз йўлга қўйилган.\nМамлакат Президенти иншоот қурилиши бошланган илк кунлардан халқнинг азму матонатига ишонишини, улар асрнинг бундай йирик иншоотини қуришга қодир эканликларини таъкидлаганди.\nШарафли тожик халқи ўз пешвоси - Эмомали Раҳмон билан фахрланади. Зеро, Давлат бошлиғи ўзи бошлаган ҳар бир яратувчанлик ташаббусининг охирига етказилишигача бошчилик қилади ҳамда унинг ижро этилиши билан янгича илҳом олиб, янги ватанпарварлик ғоясини амалга ошириш ортидан бўлади. Шу асосда Миллат пешвоси "Роғун" ГЭСи қурилишини қайтадан бошлаб бериб, мушкулликларни сабр билан енгиб ўтди ҳамда иншоот қурилишига жасурлик ва мардлик билан ёндашиб, бир ўн йиллик муддатда муродига етди.\nТадбирли бошлиқ бу иншоот кўпгина ижтимоий ва иқтисодий масалалар ечимини, минглаб янги иш ўринлари таъсис этиш учун асос яратишини яхши англаб етганди. Бу арзон энергия катта-ю кичик саноат корхоналарини таъсис этиш сабабига айланиб, маҳаллий инфратузилмани ўзгартиришга ҳисса қўшади.\nШуни ҳисобга олган ҳолда, Миллат пешвоси ўринли эслатиб ўтган эди: - "Тожикистондаги ички захира ва имкониятлар, хусусан, гидроэнергетик захиралардан фойдаланиш орқали арзон электр энергияси ишлаб чиқаришни йўлга қўйиш мамлакатимиз иқтисодиёти барча соҳалари тараққиёти, ижтимоий масалаларни ҳал этиш ва Тожикистон шарафли халқи турмуш даражасининг тубдан яхшиланишига ҳисса қўшади".\nХалқ турмуш даражаси юксалиши аҳоли ўз яшаш манзилларида доимий иш ўринлари эгаси бўлиши ва фарзандлар тарбияси билан шуғулланиб, меҳнат муҳожирлигига боришга эҳтиёж қолмаслигига имкон яратади.\nЭнергиянинг туғилиши бу, Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон бошчилигида тожик халқининг янги бахти туғилишидир.\nМиллат пешвосининг ушбу олийжаноб ташаббуси тожик халқи ҳаётида янги босқични бошлаб, унинг келгусидаги тараққиётига воқеий асос солади.\nТожикистон Республикаси Президентининг ижтимоий тараққиёт\nва жамоатчилик билан алоқалар масалалари бўйича ёрдамчиси.


ИССИҚ УРИШИ. ИССИҚ ТАЪСИРИДА КЎНГИЛ АЙНИБ КЎЗ ОЛДИ ҚОРОНҒИЛАШГАНДА НИМА ҚИЛИШ КЕРАК?\nИссиқ уриши яқинлашаётгани белгилари.\nИссиқ уриши – организмни қизиб кетиши бўлиб, бунда тана харорати 37,7 °С дан юқори бўлади ва турли сабабларга кўра организм соғлом хароратига қайта олмайди.\nҚизиб кетиш сабаблари турлича бўлиши мумкин: хавони қизиши, ортиқча жисмоний зўриқиш, организмни сувсизланиши ва хаказо.\nОфтоб уриши – иссиқ уришининг бир қисми бўлиб, бевосита қуёш нури таъсирида бошнинг локал қизиши хисобланади. Иссиқ уриши бирданига ривожланмайди. Унинг даракчилари мавжуд бўлиб, буни инсоннинг термик силласи қуриши дейилади ва организм бунда терморегуляция бузилганини ва зудлик билан ёрдам кераклиги хақида хабар беради.\nИссиқдан инсон силласи қуриганлиги белгилари:\n1. Оқиш совуқ ёпишқоқ тери.\n2. Бош айланиши.\n3. Бўшашиш ва онгни хиралашуви.\n4. Кўз олдини қоронғулашуви.\n5. Кўп терлаш\n6. Бош оғриши.\n8. Юрак уришини тезлашуви.\n9. Мускуллар спазми ва талвасалар.\n10. Сийдик рангини тўқариши\nИссиқ уриши белгилари.\nИссиқдан инсон силласи қуриганлиги босқичини ўтказиб юборилганда ва иссиқ уриши кузатилганда қуйидаги симптомлар учрайди:\n1. Тана хароратини 40 °С дан ортиши\n2. Нафас олишни қийинлашуви\n3. Кўп қусиш.\n4. Хушдан кетиш.\n5. Юрак ритмини жиддий бузилиши.\n6. Ички аъзоларни зарарланиши белгилари.\n7. Бош мия фаолияти бузилганлиги белгилари.\nИссиқдан силласи қуриганликни илк белгиларида тез ёрдам:\nГап фақат илк белгилар хақида кетганда ёрдам кўрсатиш алгоритми қуйидагича бўлади:\n1. Жисмоний фаолликни тўхтатиш.\n2. Қуёшдан салқинга қочиш (иссиқ хонадан чиқиш) енгил елвизакли ёки кондиционер билан совутилган хонага кириш\n3. Имқон қадар барча кийимларни ечиш.\n4. Пешонага совуқ сувда намланган сочиқ ёки марлини қўйиш.\n5. Камида 1-2 стакан сув ичиш ва бу билан сувсизланишни олдини олиб етарли даражада тер ажралишига имкон яратиш.\n6. Регидрон ёки спортчилар ичимлиги – изотоникни ичиш. Бундай суюқлик метаболизм ва асаб тизими фаолияти учун зарур электролитларни тутади (чунки улар интенсив терлаш пайтида йўқотилади).\nОфтоб уришида биринчи ёрдам.\nИнсонни офтоб урганда, жойида ёрдам кўрсатиш ноэффектив хисобланади. Бунда жабрланувчида қайт қилиш, юрак фаолиятини бузилиши, хушдан кетишдан олдинги холат кузатилади ва бу пайтда зудлик билан тез ёрдам чақирган маъқул.\nОфтоб уриши шошилинч тиббий холатга киради ва бундан инсонлар шошилинч тиббий ёрдамга мухтож бўлади. Тез ёрдам бригадаси келгунча иссиқдан силласи қуригандаги каби ёрдамни кўрсатиш тавсия этилади ва унга қўшимча қуйидаги чора тадбирларни қўллаш мумкин:\n1. Жабрланувчи танасига музли халталар қўйиб чиқинг.\n2. Жабрланувчидаги критик хароратни кескин камайтириш учун совуқ сувли ваннага жойланг.\nЕтиб келган шифокорлар пациент холатини бахолайди, беморнинг холатига қараб госпитализация қилиш ёки электролитлар ўрнини тўлдириш учун жойида осма укол қўйиши мумкин. Шунингдек, беморга қон ва сийдик тахлилини топшириш, ички аъзолар холатини аниқлаш учун ультратовушли текшириш ва терапевтга учраш маслахат берилади.\nИссиқ ўтказган инсонлар биринчи хафталарда юқори хароратга ўта сезгир бўлиб қолади. Шу сабабли қуйидаги чора тадбирларга жиддий риоя қилиш керак:\n1. Кўпроқ суюқлик ичинг. Имкон қадар хар соатда 2-4 пиёла суюқлик (сув, шарбат) ичиш керак. Айниқса қуёш тафтида бўлсангиз ва жисмоний мехнат билан шуғулланаётган бўлсангиз.\n2. Куннинг иссиқ пайтида совуқроқ хонада ўтказишга харакат қилинг. Ёз ойларида соат 11-00 ва 15-00 оралиқлари хавфли хисобланади. Бу даврда жисмоний зўриқишлардан узоқроқ юринг.\n3. Енгил ва оқиш ранги кийим кийинг. Кийимингиз имкон қадар холи, енгил ва хаво циркуляциясини осон ўтказувчан бўлиши керак.\n4. Бош кийимини эсдан чиқарманг. Шляпа ёки панама қуёш уришини олдини олиши мумкин. Кепка ва бандама иссиқ хавода унчалик тўғри келмайди. Айвони кенгроқ бош кийими кийиш мақсадга мувофик.\n5. Тез-тез совуқ ванна ва душ қабул қилинг. Бу тана хароратини тезроқ камайтиради.\n6. Алкоголь ва кофеин тутувчи ичимликлар ичманг. Улар организмни сувсизланишига ва қон томирлар спазмига олиб келади. Натижада тери орқали тер ажралиши камайиб кетади.\n7. Сийдик рангини назорат қилинг. Сийдикни тўқариши сувсизланиш белгиси хисобланади.\nИюн 29, 2018 1298 2 Рукн МУТАХАССИС МАСЛАХАТИ\nАвг 17, 2017 8937\nНоя 27, 2017 8909\nАвг 27, 2017 7069


October 2016 – LOKOMOTIV\n“Локомотив” голларга бой тарзда ўтган ўйинда “Насаф”ни енгди\nБугун олий лига 27-тур ўйинлари доирасида “Локомотив” Қаршининг “Насаф” клубига қарши баҳс юритди ва қизиқарли тарзда кечган учрашувда 3:2 ҳисобида чиройли ғалабага эришди. «Локомотив» (Тошкент) – «Насаф» (Қарши) 3:2 Ҳакамлар: Б.\n“Локомотив” кубок баҳсида “Бунёдкор”ни мағлуб этди\nБугун Ўзбекистон кубоги ярим финал дастлабки ўйинлари доирасида “Локомотив” “Бунёдкор”га қарши баҳс юритди. Анчагина кескин курашларга бой тарзда ўтган учрашувда “Темирйўлчилар” Сардор Мирзаев томонидан киритилган ягона гол эвазига зафар қучишди.\nБугун футбол. “Локомотив” – “Бунёдкор”\nБугун “Локомотив” Ўзбекистон Кубогининг ярим финалидан ўрин олган дастлабки учрашувни ўтказади. “Темирйўлчилар” ТТЗдаги “Lokomotiv” стадионида “Бунёдкор”ни қабул қилишади. Учрашув соат 16:00да бошланади. Ўзбекистон Кубоги. 1/2 финал. Биринчи учрашув 24 октябрь.\nХабарингиз бор, бугундан олий лигада 26-тур ўйинларига старт берилди. Мусобақа жадвалида етакчилик қилиб келаётган “Локомотив” бу гал “Бухоро” уйига сафар қилди ва кутилмаганда мағлубиятга учради. Ўйиндан кейин ўтказилган матбуот анжуманида\nТемурхўжа Абдухолиқов олий лигадаги юбилей – 50-голини киритди\nХабарингиз бор, жорий йилги мавсум “Локомотив” ҳужумчиси Темурхўжа Абдухолиқов учун анча сермаҳсул тарзда ўтмоқда. Зеро маҳоратли ўйинчи тез-тез рақиблари дарвозасини ишғол этиб, “Локомотив”нинг ғалабаларига ўзининг муносиб хиссасини қўшиб келмоқда. Абдухолиқов\n“Локомотив” “Бухоро” майдонида мағлуб бўлди\nБугун олий лигада 26-тур ўйинлари ўтказилди. Мусобақа жадвалида етакчилик қилиб келаётган “Локомотив” бу гал “Бухоро” уйига сафар қилди ва кутилмаганда мағлубиятга учради. Бухороликлар сафида Вадим Чемиртан ҳамда Саламат Қутибоевлар киритган\nЁшлар лигаси: “Локомотив” сафарда “Бухоро” билан дуранг ўйнади\nБугундан ёшлар лигасида 26-тур учрашувларига старт берилди. Тур доирасидан ўрин олган беллашувлардан бирида “Локомотив” ёшлар таркиби “Бухоро” ўринбосарлари билан куч синашди. Қизиқарли ва кескин курашларга бой тарзда кечган беллашувда кучлар\nТемурхўжа Абдухолиқовнинг юбилей голига битта қолди\n“Локомотив” ҳужумчиси Темурхўжа Абдухолиқов “Машъал” билан ўйинда учта гол уриб, хет-трикка эришганидан сўнг унинг бу мавсум олий лигада урган голлари сони 19тага етди. Агар у яна битта тўп киритадиган бўлса,\nИслом Тўхтаҳўжаев “Бухоро” билан ўйинни ўтказиб юборади\n22-24 октябрь кунлари олий лигада 26-тур учрашувлари ўтказилади. Мусобақа жадвалида пешқадамлик қилаётган “Локомотив” бу сафар “Бухоро” клуби меҳмони бўлади. Таъкидлаш жоизки, мазкур ўйинни “Локомотив” етакчиларидан бири Ислом Тўхтаҳўжаев ўтказиб юборади.\n“Локомотив-Woman” мавсумдаги илк очкосини қўлга киритди\nАйни дамда аёллар футбол жамоалари ўртасида мамлакат XXII миллий чемпионати ўйинлари ўзининг авж палласига кирди. Ўзбекистон чемпионатида иштирок этаётган “Локомотив-Woman” жамоаси эса бу йилги мавсумни унчалик ҳам юқори даражада ўтказа\nJamoalarning o'zaro o'yinlar statistikasi bilan tanishing: #LetsDoItAgain🚂💨 #QQNvLOK https://t.co/SPqwRICSLE\nBugun futbol. “Qoʻqon-1912” - “Lokomotiv” https://t.co/dGgLmfb7pu https://t.co/LjlP2uZTA2\n🔥 MatchDay ⚽ Qo'qon-1912 🆚 Lokomotiv 🏆 Coca Cola Superligasi | 20-tur 🗓 20-Sentyabr 📺 Sport telekanali 🕖 16.15 🌡… https://t.co/o9Dv2FDnqA


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ (“ҲИДОЯТ” ЖУРНАЛИ, 2016 ЙИЛ 3-СОН)\nСЎРАГАН ЭДИНГИЗ (“ҲИДОЯТ” ЖУРНАЛИ, 2016 ЙИЛ 3-СОН)\nСавол: Рамазон ойида таровеҳ намозини уйда ўқиса бўладими?\nЖавоб: Алҳамду лиллаҳ, вассолату вассаламу ала Расулиллаҳ. Амма баъд... Ҳа, таровеҳ намозини уйда ўқиса бўлади. Бизнинг мазҳабимизда таровеҳ намозини ўқиш суннати айндир (ҳар бир мукаллафга таъкидланган суннатдир), уни жамоат билан адо этиш эса суннати кифоядир (“Фатовойи Оламгирия”).\nСавол: Пайғамбаримизни тушида кўрса нима бўлади?\nЖавоб: Пайғамбаримиз (соллаллоҳу алайҳи ва саллам)ни сийрат китобларида баён қилинган суратларида тушида кўрган киши учун туши яхшилик ва саодатдан башоратдир. Расулуллоҳ (соллаллоҳу алайҳи ва саллам): “Ким мени тушида кўрса, ҳақиқатда мени кўргандир. Чунки шайтон менинг суратимда кўринмайди. Ким қасддан менинг ҳақимда ёлғон гапирса, жойини дўзахдан ҳозирлайверсин”, деганлар (Имом Бухорий ривояти).\nСавол: Янги туғилган чақалоқнинг қулоғига азон ва иқомат қандай тартибда айтилади?\nЖавоб: Туғилган гўдакнинг қулоқларига азон ва иқомат айтиш суннат амалларидандир. Пайғамбаримиз (соллаллоҳу алайҳи ва саллам) бундай деганлар: “Ким туғилган фарзандининг ўнг қулоғига азон, чап қулоғига иқомат айтса, гўдакка Умму сибён зарар қилмайди: Умму сибён инсонлар ортидан, уларга озор бериш учун эргашиб юрадиган жиндир” (Байҳақий ривояти). Чақалоқнинг қулоғига азон айтувчи киши қиблага юзланиб, овозини бироз баландлатиб гўдакнинг ўнг қулоғига азон ва чап қулоғига эса иқомат (такбир) айтади.\nСавол: Намозда сажда қилаётганда бош кийим тушиб кетса, уни кийиб олинадими ёки бошяланг ҳолда намозни давом эттириладими?\nЖавоб: Намоз ўқиётганда бош кийим тушиб кетса, уни бир қўл ва оз ҳаракат билан кийиб олиш мумкин бўлса, кийиб олинади. Агар бир қўл билан кийиш мумкин бўлмай икки қўл билан кийиладиган бўлса, намоз бузилади. Шунинг учун бу ҳолда намозни бошяланг давом эттирилади.


Тоқаев парламентдаги чиқишида Нурсултон Назарбоевни танқид қилди\n17 май 2022, Тошкент вақти: 20:05\n"Элбоши" Нурсултон Назарбоев амалдаги президент Ыасим-Жомарт Тоыаев билан. 2019 йилнинг 21 мартида олинган сурат.\nҚозоғистон президенти Қасим-Жомарт Тоқаев 11 январда парламентда сўзлаган нутқи давомида мамлакатнинг аввалги президенти Нурсултон Назарбоевни танқид қилди.\n“Биринчи президентнинг, “Элбаси” (элбоши)нинг қўллови ортидан ўта сердаромад ширкатлар ва халқаро миқёсдаги ўта бойларнинг қатлами пайдо бўлди”, деди Тўқаев.\nУ сўзида давом этар экан, “иқтисодий ўсишдан фақат олигархлар гуруҳи фойда топгани”ни қўшимча қилди.\nТоқаев тоғ-кон ва нефть-газ сектори ўз даромадларини давлат билан бўлишиши шартлигини таъкидлади. Мазкур тармоқлар Назарбоевнинг яқинлари ва унинг атрофидагиларга тегишли экани айтиб келинади.\nТоқаев ўз нутқида Коллектив хавфсизлик шартномаси ташкилотига аъзо давлатларнинг қўшинларини Қозоғистондан олиб чиқиб кетилиши шу ҳафта бошланиши ва бу жараён 10 кундан кўп вақт олмаслигини ҳам билдирди.


АҚШ Аннан истеъфосида Россия ва Хитойни айблади\nSwitzerland -- Arab League mediator Kofi Annan addresses a news conference at the United Nations in Geneva, 02Aug2012\nАҚШ Россия ва Хитойни тинчлик элчиси Кофи Ананнинг Сурия бўйича тинчлик режасини барбод этишда айблади. АҚШ расмийларига кўра, бунинг ортидан тинчлик элчиси истеъфо беришга мажбур бўлган.\nКофи Аннан пайшанба куни август ойида якунланадиган ваколатларини ўзайтирмасликка қарор қилганини билдирган эди. Унинг айтишича, бунга “Сурия муаммосини ҳал этишда керакли қўллаб-қувватлашга эга бўлинмагани” сабаб бўлган.\nОҚ уй расмийси Жей Карнига кўра, Москва ва Пекиннинг Сурия режимига қарши қаратилган резолюцияларни қўллаб-қувватламагани мазкур масала юзасидан дипломатик уринишларни боши берк кўчага киритиб қўйган.\nАйни пайтда Суриядан Алеппо (Ҳалаб) шаҳрида жанглар давом этаётгани ҳақида хабарлар олинмоқда. Исёнчилар шаҳарнинг тахминан ярмини назорат қилаётганларини билдирмоқда. Бу маълумот бошқа манбалар томонидан тасдиқланмаган.\nСуриялик ҳуқуқ фаолларига кўра, сўнгги бир кун давомида мамлакатда 67 одам, ждумладан, тинч аҳоли орасида 36 одам ҳалок бўлган.


Қазғоқдан қутилишнинг оддий усуллари | Megadunyo.UZ\nАвтор: admin 0 Комментариев маслаҳат, соч, табобат, қазғоқ\nКўйлагингиз ёқасига, елкангизга тўкилган қазғоқлар ҳақида нима дейиш мумкин?Аёллар қанчалик гўзал бўлишга ҳаракат қилишмасин, қазғоқлар уларнинг ҳаракатларини пучга чиқаради. Бундан соч турмагингиз пала-партишдай, кийимларингиз эса ифлосдай кўринади. Қазғоқнинг пайдо бўлишига соч илдизидаги ёғли муҳитда юзага келган замбуруғлар сабаб бўлади. Улар сабабли тери ҳужайралари ҳалок бўлиб, қуриб қолади ва эгаларининг елкаларига тўкилади. Қазғоқни нафақат тиббий дори-дармонлар, балки халқ табобатидан фойдаланиш йўли орқали ҳам даволаш мумкин. Қазғоққа қарши ишлатиладиган шампунлар, махсус зардоблар, никотин кислотаси ёрдамида унга курашиш мумкин. Аммо бу воситалар қанчалик фойдали бўлмасин, тез-тез алмаштиришга тўғри келади.\nСочларни икки қайта ювгач, сирка аралаштирилган нордон сувда чайинг. Сирка бўлмаган тақдирда лимон шарбатидан ҳам фойдаланишингиз мумкин, уни тўртта лимон цедрасидан тайёрлаш мумкин. Лимон цедраси майдаланиб, бир литр сувга қўшилади ва ярим соат қайнатилади. Қайнаб, совитилгач, тиндирилган қайнатмада соч чайилади.\nСоч чайиш учун қичитқи ўт ва пиёз пўчоғидан ҳам дамлама тайёрлаш мумкин. 1 стакан қайноқ сувга 1 ош қошиқ қичитқи ўт солинади. Дамлама совигандан кейин сиздириб олинади ва соч чайилади. Пиёзли дамлама учун 50 грамм пиёз пўчоғи 1 литр қайноқ сувга солинади. Бу дамламалар нафақат қазғоқни йўқ қилади, балки сочнинг ялтираб туришига ҳам сабаб бўлади.\nСоч учун ниқоб\nЭнг оддий ниқоб учун 6 чой қошиқ сув ва 2 чой қошиқ сирка олинади. Бу аралашма ухлаш олдидан сочга суртилиб, целлофан пакет кийилади ва ўраб қўйилади. Уйғонгандан кейин сочингизни ювишингиз мумкин.\nБундан ташқари ниқоб учун календулали ниқобдан ҳам фойдаланиш мумкин. У бошқа суртилгандан кейин 30 дақиқа туриши лозим.\nҚазғоқни йўқотишда сут маҳсулотлари ҳам ёрдам беради. Қатиқ ёки кефирни ярим соатга бошга суртиб қўйиш, кейин ханталли дамлама билан чайиш лозим (1литр сувга 1 ош қошиқ хантал солинади).\nАгар қазғоқ қуруқ бўладиган бўлса, зайтун ёғидан фойдаланиш мумкин. Бундай ниқобни тайёрлаш учун 4 ош қошиқ зайтун ёғи ва яримта лимон шарбати керак бўлади. Ниқоб суртилгандан 15 дақиқа ўтгач, ювиб ташланади ва бош массаж қилинади.\nНавбатдаги ниқоб учун сизга косметик лой ва сирка керак бўлади.\nЎн ош қошиқ косметик лойга 4 ош қошиқ сирка қўшилади. Маҳсулотлар бир хил эритма ҳолига келгунга қадар аралаштирилади. Агар аралашма суюқ бўладиган бўлса, яна лой, мабодо қуюқ бўладиган бўлса сиркадан кўпроқ қўшинг.\nСочингизни шампунь билан яхшилаб ювгандан кейин лойли пюрени бошингизга суртинг ва целлофан пакет кийиб, 20-30 дақиқа ўтиринг, кейин ювиб ташланг.\nСирканинг ҳидини кетказиш учун сочингизни қайта-қайта ювиб, севимли атирингиздан бирини сепиб олинг. Қазғоқ ва қичишиш бир зумда йўқ бўлади.\nСочлар соғлом бўлиши учун овқатланиш рационига ҳам катта эътибор бериш лозим. Қовурилган, ёғли, аччиқ таомлар ва спиртли ичимликлар ҳам унга ёмон таъсир қилади. Кўпроқ сабзавот, ёнғоқ, балиқ, витамин, мол гўшти ва сут маҳсулотларини истеъмол қилинг. Бундай саъй-ҳаракатларингиз кўп куттирмайди, у тезда ўз самарасини беради.


Карантинда олиб қўйилган велосипед қачон қайтарилади? Жаримаси борми?\nКарантинда олиб қўйилган велосипед қачон қайтарилади?...\n08.04.2020 15:26 0 2971\nБугун АОКА штабида Ўзбекистон Республикаси Ички ишлар вазирлиги Ахборот хизмати раҳбари Шоҳрух Ғиёсов иштирокида брифинг бўлиб ўтди.\n– Кўчага нонга чиққанимда велосипедимни олиб қўйишди. Қонунан тўғрими шу? Қайтариб олиш тартиби қандай? Автотранспортга ўхшаб ЖАРИМА ПУЛИ тўламаймизми?\n– Ҳукумат автотранспортда ҳаракатланишга чеклов қўйишга мажбур бўлди. Шунда нима бўлди — фуқаролар тушунмасдан, ишончни суиъстемол қилиб, велосипедларда бемақсад кўчаларда юришни бошлади. Хатто автотранспорт йўқлигидан фойдаланиб катта кўчаларда пойга ўйнадилар. Одамлар велосипедда сайр қилиб юрди.\nШундан сўнг ҳукумат буни ҳам чеклашга мажбур бўлди.\nавтомобил жарима велосипед карантин\nКоронавирус Кеча, 16:13\nКоронавирус Кеча, 15:59\nКоронавирус Кеча, 14:43


Биринчи марта саёҳат қилаётган ёки бўлмаса анчадан бери чет элга чиқмаган сайёҳлар бирламчи харажатлар учун ўзлари билан қанча пул олишлари кераклиги ҳақида ўйланиб қолишади. Шу сабабли Tatil.uz «Нархи қанча?» номли рубрикани эълон қилади. Унда биз турли давлат ва шаҳарлардаги яшаш нархлари ҳақида маълумот бериб борамиз. Дастлаб Дубай ҳақида сўз юритишга қарор қилдик!\nДаставвал пулларни аниқлаштириб оламиз. Бирлашган Араб Амирликларининг пул бирлиги – дирҳам (AED). 1 AED = 0,27 USD. Яъни 100 АҚШ доллари ёки тахминан 800 000 сўмга биз 367,30 AED сотиб оламиз. Энди уларни қанчалик тез сарфлашимиз қизиқ!\nБугун Амирликларнинг сайёҳлик инфратузилмаси бу ерга ташриф буюрувчи исталган сайёҳ учун мақбул вариантни топишга имкон беради. Бунда барчаси инобатга олинади: меҳмонхона юлдузлари сони, жойлашган тумани, овқатланиш тизими, мавсум, деразадан кўринувчи манзара ва ҳаттоки денгизга яқинлиги. Мисол учун, хостелда бир ўрин тахминан 19-30 АҚШ долларига тушади (150 000 – 240 000 сўм). Бир тун учун 40 АҚШ долларига (320 000 сўм) меҳмонхона топиш мумкин.\nБироқ нархга солиқ, хизмат кўрсатиш ва сайёҳлик йиғими киритилмаслигини эътиборга олиш лозим. Шу боис бу нарх ҳам бироз ошиши тайин.\nБорди-ю танлаган меҳмонхонангиз донғи кетган, люкс бўлишини истасангиз, кўпроқ сарфлашингизга тўғри келади. Мисол учун, Kempinski Hotel Mall of the Emirates икки ўринли делюкс хонасида эрта бронлаштиришда 900 AED (1 960 000 сўм)дан бошлаб жойлашишингизни таклиф қилади!\nДубай аҳолисининг аксарият қисми ўз шахсий автомобилларига эга. Аммо, шунга қарамай, жамоат транспорти тизими бу ерда яхши ривожланган ва автобус, трамвай, метролардан ташкил топган.\nДубай метроси ёш бўлиб, 2009 йилда очилган, бироқ шу қисқа вақт ичида катта шуҳрат қозонган, айниқса сайёҳлар орасида. Айни вақтда бу ерда иккита метро йўналиши ва 47 та станция мавжуд (уларнинг баъзилари ҳали қуриб битказилмаган). 9 та станция ер остида жойлашган. Вагонлар тўлиқ автоматлаштирилган бўлиб, поездларда машинистлар йўқ. Бу ерда қонун-қоидага жиддий аҳамият берилади: ичиш, ейиш, сақич чайнаш, чекиш, ухлаш, ҳайвонларни олиб юриш мумкин эмас, жарималар ҳам катта. Бу ерда вагонлар уч тоифага ажратилган: олтин ёки VIP, кумуш ва фақатгина аёллар ҳамда 5 ёшгача бўлган болалар учун мўлжалланган вагонлар.\nЧипталар ўрнига Дубайда махсус Nol-карталардан фойдаланилади. Одатда сайёҳлар қизил карталарни сотиб олишади. Бундай карта 2 дирҳам туради. Сўнг унга йўл кира пулини алоҳида ташлаб туриш керак. Айтганча, карталар бошқа жамоат транспорти учун ҳам ишлатилаверади. Агар сафарингиз 3 километрдан ортиқ бўлмаса, йўл кира ҳақи 1 доллар бўлади. Автобус ва трамвайда ҳам йўл кирангизни Nol-карта орқали тўлайсиз.\nТаксидан фойдаланиш – ажойиб вариант! Унинг устига, бу ерда нархлар анча мақбул. Мисол учун, ҳар бир километр учун 3-6 AED (0,82-1,63 доллар) ва ўтириш учун минимал нарх – 6 AED (13 минг сўм) тўлаш керак бўлади.\nДубайда такси хизматини RTA давлат компанияси, шунингдек, UBER ва Careem кўрсатади.\nДубайда кафе ва ресторанлар турли вариантларни тақдим этади. Бунга, биринчи навбатда, денгиз маҳсулотларидан тайёрланган таомларни мисол қилиш мумкин. Бу ерда гўштли таомлар, шунингдек, турли газаклар ниҳоятда мазали тайёрланади!\nКафеда бир киши учун энг арзон тушлик 40 дирҳам (87 минг сўм) ва ресторанда – 100 дирҳам (216 минг сўм) туради. Энг қиммати ҳақида айтиб ўтириш шарт эмас, сабаби унинг чеки-чегараси йўқ!\nАгар Subway лардан бирида тамадди қилишни хоҳласангиз, бир сендвич сизга 28 AED га тушади. Қирғоқ бўйида жойлашган кафелардан бирига кирсангиз, камида 100 АҚШ доллари тўлаб чиқиб кетасиз.\nБу ерда фаст-фудлар катта муваффақиятга эга. Бундай жойлар Dubai Mall ёки Mall of Emirates каби йирик савдо марказларида жойлашган. KFC ёки McDonalds да гамбургер 2-3 доллар атрофида туради.\nДубайда кўнгилочар машғулотлар талайгина! Қуйида шулардан баъзиларининг нархларини келтириб ўтамиз.\nДубайнинг энг машҳур диққатга сазовор объекти – дунёдаги энг баланд бино Бурж-халифа (баландлиги 828 метр ва 163 қават) саналади. Меҳмонлар 124, 125 қаватларда жойлашган At the Top ва At the Top Sky кузатиш майдончаларига кўтарилишни яхши кўришади. Биринчисига чипта 135, иккинчисига эса – 370 AED (тегишли равишда 37 ва 100 АҚШ доллари) туради.\nДубай аквариуми дунёдаги энг йирик аквариум сифатида Гиннесснинг рекордлар китобига киритилган. Бу Бурж-халифадан кейинги яна бир эътиборга молик жой. Сув ости ҳайвонот боғи ва аквариумни 120 AED га томоша қилиш мумкин.\nАгар сиз Дубайга болаларингиз билан кетаётган бўлсангиз, албатта Dubai Parks & Resorts тематик паркига кириб ўтинг. Агар сиз Legoland га йўл олишни ният қилган бўлсангиз, Дубай фуқароси бўлмаган ҳар бир киши 245 AED (67 доллар) тўлайди.\nБиз, албатта, бир мақоланинг ўзида Дубайдаги барча нархлар ҳақида сўзлаб бера олмаймиз. Бироқ сизга оз бўлса-да ёрдамимиз тегди деб ўйлаймиз. Агар сиз Дубайга боришни ва батафсил маълумотга эга бўлишни истасангиз, сайтимизга киринг. Бизда БААга иккита тур бор – Олма-ота ва Тошкент орқали. Саволларингиз бўлса, Facebook га ёзинг ёки +99871 200 55 44 рақамига қўнғироқ қилинг!\nP.S. Нархлар тахминий кўрсатилган бўлиб, валюта курсига боғлиқ ҳолда ўзгариб туриши мумкин.


Художўй аёлнинг сифатлари 2 қисм — Dilkashradio.com\nХудожўй аёлнинг сифатлари 2 қисм\nАссалому алайкум қадрдон опа-сингиллар. Ҳаётимиз давомида Худонинг қизлари қандай бўлиши кераклигини ўрганиб борамиз. Ўтган сафарги суҳбатимизда художўй аёлларнинг бир неча сифатларини келтириб ўтдик. Улар: Худони қидирадиган, самимий, ҳақиқий гўзалликка эътибор қаратадиган аёллар бўлади. Сиз ўзингизни текшириб, қараб кўрингчи, буларнинг қай бири сизда бор экан. Бугун дунё ташқи гўзалликка ҳаддан ташқари кўп эътибор қилаяпти. Баъзи-баъзида бу касалликка имонли аёлларимиз ҳам чалиниб қолаётгандек, назаримизда. Юзларни таранглаштириш, қошларни ўчмайдиган қилиб бўяш, лабларни шишириш ва ҳоказолар. Аммо булар Худо олдида қадрланадиган гўзаллик эмас. Ҳикматлар 31 бобга қаранг. У ерда аёлнинг ҳақиқий гўзал сифатлари берилган. Ақлли бўлинг. Доноликни қидиринг. Аммо кўп билишингиз эрингизга таълим беришингизга ҳуқуқ бермайди. Билсангиз, билганларингизни амалда кўрсатинг.\nКалом шундай дейди: …. Хотин эркакка таълим беришига ва унинг устидан ҳукмронлик қилишига рухсат бермайман. Хотин сукут сақласин.” 1 Бут 3: 3-5 “Эгамиз ҳақи–ҳурмати, сиз, хотинлар, ўз эрларингизга бўйсунинглар. Эрларингиз Хушхабарни рад этишса ҳам, уларга итоат этинглар. Сизнинг ибратли хулқ–атворингиз ҳар қандай сўздан кўра таъсирлироқ бўлади. Эрларингиз покиза ҳаётингизни ва Худодан қўрқиб яшаётганингизни кўриб, имонга келишади. Сизнинг жозибангиз ўрилган сочлар, олтин тақинчоқлар, чиройли кийимлар каби ташқи зеб–зийнатдан иборат бўлмасин. Аммо қалбингиздаги ювош ва сокин руҳ сизларнинг сўлмайдиган ички гўзаллигингиз бўлсин. Худонинг назарида бундай гўзалликнинг қадри юксакдир.”\nКамтар бўлинг — Доим мағрур ёки худбин бўлмаётганингизга диққат қилинг.\nИш 66:2 оятни эшитинг: “Ахир, ҳаммасини Ўз қўлларим билан яратганман,\nҲа, буларнинг ҳаммаси шундай пайдо бўлган, — демоқда Эгамиз. —\nКамтар, мўмин бўлган одамга, Каломим олдида титрайдиганга Мен эътибор билан қарайман.” Худо сизга эътибор қилишини истасангиз, аёл сифатида камтар бўлинг. Худо Каломини жиддий қабул қилинг. Худонинг Каломи шунчаки айтилган ёки бир пайтлар кимгадир айтилган сўзлар эмас. Улар сизга ҳам тегишли. Бу Каломларга эътиборсиз бўлманг. Бу Каломга ишониб, соф қўрқув билан, Унинг амрларига амал қилишга ҳаракат қилинг. Яна Янги Аҳд китобида ҳам шундай оятлар бор. Фил 2:3-5 “Ҳеч бир ишни худбин ниятда қилманг, шуҳратпараст бўлманг, аксинча камтарлик билан бошқаларни ўзингиздан баландроқ кўринг. Фақат ўзингизнинг эмас, балки бошқаларнинг ҳам манфаатини кўзланг. Фикр–зикрингиз Исо Масиҳникидай бўлсин.”\nХудога хизмат қилинг – Ҳаёлингиз абадий нарсаларда бўлсин, абадий Шоҳга ҳизмат қилинг, фақат Уни мамнун қилиш учун яшанг. Гал 1:10 Хўш, мен кимнинг мақтовига сазовор бўлмоқчиман: инсонларнингми ёки Худонингми?! Наҳотки инсонларни мамнун қилмоқчи бўлсам?! Агар мен ҳали ҳам инсонларни мамнун қилаётган бўлсам эди, Масиҳнинг қули бўлолмас эдим! Биз ҳам ўз ҳаётимизга диққат қилайликчи, ким учун ҳаракат қилаяпмиз? Ўзимиз учунми, турмуш ўртоқларимиз, қариндошларимиз бизни мақташ учунми? Ёки ишда бошлиқларимиз мақташи учунми? Биз инсонларнинг эмас, Худонинг мақтовига сазовор бўлиш учун ҳаракат қилсак, бу ишларимиз художўй одатга айланади. Яна Кол 3:23 оятда шундай ёзилган, “Нимаики қилсангизлар чин дилдан, Худо учун қилаяпман деб қилинглар.” Шундай яшасак, ҳам Худованднинг, ҳам одамларнинг мақтовига сазовор бўламиз.\nКеришиш ва эснаш фойдали\nАёлга ёрдам беринг